text:
1
 4
 Ζώνη ισχίου – 39 mm
 -
 1
 5
 Τρόπος ραφής (30 × 17)
 Ραφή: 77, κλωστή: 30
 8
 6
 Πλαστική πόρπη
 2
 7
 Τρόπος ραφής (2 × 37)
 Ραφή: 77, κλωστή: 30
 2
 Τρόπος ραφής
 Ελάχιστη απαιτούμενη δύναμη
 12 × 12 mm
 3,5 kN
 30 × 12 mm
 5,3 kN
 30 × 17 mm
 5,3 kN
 30 × 30 mm
 7,0 kN
 ακτίνα κάθε ζώνης = 5 mm
 Διάταξη εφαρμογής της φόρτισης ΙΙ
 Όλες οι διαστάσεις είναι σε χιλιοστόμετρα (mm)
 Αριθ.
 Όνομα
 Πληροφορίες
 Ποσότητα
 1
 Κύρια ζώνη – 39 mm
 -
 1
 2
 Ζώνη ισχίου (επάνω/κάτω) – 39 mm
 -
 2
 3
 Τρόπος ραφής (30 × 17)
 Ραφή: 77, κλωστή: 30-
 4
 Μήκος τάνυσης
 (+/- 5 mm)
 Ανδρείκελο P/Q 0
 Ανδρείκελο P/Q 3/4
 P/Q 1,5
 P/Q 3
 P/Q 6
 P/Q 10
 Κύρια ζώνη
 1 600 mm
 1 600 mm
 1 600 mm
 2 000 mm
 2 000 mm
 2 000 mm
 Ζώνη ισχίου
 440 mm
 540 mm
 640 mm
 740 mm
 740 mm
 840 mm
 Τρόπος ραφής
 Ελάχιστη απαιτούμενη δύναμη
 12 × 12 mm
 3,5 kN
 30 × 12 mm
 5,3 kN
 30 × 17 mm
 5,3 kN
 30 × 30 mm
 7,0 kN
 ακτίνα κάθε ζώνης = 5 mm
 .tifΠΑΡΑΡΤΗΜΑ 24
 Ευφλεκτότητα των υλικών που προορίζονται για χρήση σε ενσωματωμένα συστήματα συγκράτησης παιδιών
 1. Ορισμοί
 «Αεριζόμενος χώρος του θαλάμου επιβατών»: ο χώρος εντός του θαλάμου των επιβατών, ο οποίος υπό κανονικές συνθήκες περιλαμβάνει ανανεώσιμο αέρα.
 2. Επιλογή υλικών (βλέπε σχήμα 1 κατωτέρω)
 2.1.
 Κάθε τμήμα μονού ή σύνθετου υλικού, το οποίο βρίσκεται σε απόσταση 13 mm από τον αεριζόμενο χώρο του θαλάμου επιβατών, πληροί τις απαιτήσεις του σημείου 6.1.6.
 2.1.1.
 Κάθε υλικό που δεν προσκολλάται σε άλλο/-α υλικό/-ά σε κάθε σημείο επαφής πληροί τις απαιτήσεις του σημείου 6.1.6, όταν υποβάλλεται σε χωριστή δοκιμή.
 2.1.2.
 Κάθε υλικό που προσκολλάται σε άλλα υλικά σε κάθε σημείο επαφής πληροί τις απαιτήσεις του σημείου 6.1.6, όταν υποβάλλεται σε δοκιμή ως σύνθετο υλικό με το/τα άλλο/-α υλικό/-ά.
 Το υλικό Α έχει μια μη προσκολλητική διεπαφή με το υλικό Β και υποβάλλεται σε δοκιμή χωριστά.
 Τμήμα του υλικού Β είναι εντός 13 mm από τον αεριζόμενο χώρο του θαλάμου επιβατών, και τα υλικά Β και Γ προσκολλώνται σε όλα τα σημεία επαφής· ως εκ τούτου, τα υλικά Β και Γ υποβάλλονται σε δοκιμή ως σύνθετο υλικό.
 Η τομή είναι στο υλικό Γ όπως φαίνεται στο σχήμα 1, ώστε να δημιουργηθεί δείγμα πάχους 13 mm.
 3. Διαδικασία δοκιμής
 3.1.
 Η δοκιμή πραγματοποιείται σε μεταλλικό θάλαμο για την προστασία των δειγμάτων δοκιμής από ρεύματα. Το εσωτερικό του θαλάμου έχει μήκος 381 mm, πλάτος 203 mm και ύψος 356 mm. Διαθέτει γυάλινο παράθυρο παρατήρησης στο μπροστινό μέρος, άνοιγμα με δυνατότητα κλεισίματος το οποίο επιτρέπει την είσοδο του φορείου του δείγματος, και οπή για την τοποθέτηση σωλήνωσης για καυστήρα αερίου. Για αερισμό διαθέτει διάκενο 13 mm γύρω από την κορυφή του θαλάμου, δέκα οπές στη βάση του θαλάμου, κάθε οπή διαμέτρου 19 mm, και πόδια για να ανυψώνει το κάτω μέρος του θαλάμου κατά 10 mm, όλα


text:
τοποθετημένα όπως φαίνεται στο σχήμα 2.
 3.2.
 Πριν από τη δοκιμή, κάθε δείγμα εγκλιματίζεται για 24 ώρες σε θερμοκρασία 21 °C και σχετική υγρασία 50 %, και η δοκιμή διεξάγεται υπό τις εν λόγω συνθήκες περιβάλλοντος.
 3.3.
 Το δείγμα δοκιμής τοποθετείται μεταξύ δύο ίδιων μεταλλικών πλαισίων σχήματος U με πλάτος 25 mm και ύψος 10 mm.
 Οι εσωτερικές διαστάσεις των πλαισίων σχήματος U έχουν πλάτος 51 mm και μήκος 330 mm.
 Ένα δείγμα που μαλακώνει και κάμπτεται στη φλεγόμενη άκρη ώστε να προκαλεί ακανόνιστη καύση διατηρείται σε οριζόντια θέση με στηρίγματα που αποτελούνται από λεπτά και θερμοανθεκτικά σύρματα, τα οποία εκτείνονται κατά πλάτος του πλαισίου σχήματος U κάτω από το δείγμα σε διαστήματα 25 mm.
 Μια διάταξη που μπορεί να χρησιμοποιηθεί για τη στήριξη αυτού του τύπου υλικού είναι ένα πρόσθετο πλαίσιο σχήματος U, ευρύτερο από το πλαίσιο σχήματος U που περιέχει το δείγμα, που καλύπτεται από σύρματα θερμοανθεκτικής σύστασης 10-mil σε διαστήματα 25 mm, και το οποίο εισάγεται πάνω από το κάτω πλαίσιο σχήματος U.
 3.4.
 Χρησιμοποιείται καυστήρας Bunsen με σωλήνα εσωτερικής διαμέτρου 10 mm.
 Η βαλβίδα ρύθμισης του αερίου ρυθμίζεται ώστε, με τον σωλήνα σε κάθετη θέση, να παρέχει φλόγα ύψους 38 mm. Το στόμιο εισαγωγής αέρα στον καυστήρα είναι κλειστό.
 3.5.
 Το αέριο που παρέχεται στον καυστήρα έχει θερμοκρασία φλόγας ισοδύναμη με εκείνη του φυσικού αερίου.
 4. Προετοιμασία των δειγμάτων
 4.1.
 Κάθε δείγμα του προς δοκιμή υλικού είναι ορθογώνιο με 102 mm πλάτος και 356 mm μήκος, εφόσον είναι δυνατόν.
 Το πάχος του δείγματος είναι εκείνο του απλού ή σύνθετου υλικού που χρησιμοποιείται στο όχημα, εκτός εάν το πάχος του υλικού υπερβαίνει τα 13 mm, το δείγμα κόβεται για να μειωθεί στο πάχος αυτό, μετρούμενο από την επιφάνεια του δείγματος που βρίσκεται πλησιέστερα στον αεριζόμενο χώρο των επιβατών.
 Όταν δεν είναι δυνατόν να ληφθεί ένα επίπεδο δείγμα λόγω καμπυλότητας της επιφάνειας, το δείγμα τεμαχίζεται σε πάχος που δεν υπερβαίνει τα 13 mm σε οποιοδήποτε σημείο.
 Χρησιμοποιείται το μέγιστο διαθέσιμο μήκος ή πλάτος δείγματος όταν μία εκ των διαστάσεων είναι μικρότερη από 356 mm ή 102 mm.
 4.2.
 Το δείγμα παράγεται με τεμαχισμό του υλικού σε διαμήκη και εγκάρσια κατεύθυνση.
 Το δείγμα είναι προσανατολισμένο με τέτοιον τρόπο ώστε η επιφάνεια που βρίσκεται πλησιέστερα στον αεριζόμενο χώρο του θαλάμου επιβατών να βρίσκεται προς τα κάτω στο πλαίσιο της δοκιμής.
 4.3.
 Υλικό με χνουδωτή ή φουντωτή επιφάνεια τοποθετείται σε επίπεδη επιφάνεια και χτενίζεται δύο φορές αντίθετα στην τρίχα, χρησιμοποιώντας χτένα με επτά έως οκτώ λεία, στρογγυλεμένα δόντια ανά 25 mm.
 5. Δοκιμή
 5.1.
 Στερεώστε το δείγμα έτσι ώστε αμφότερες οι πλευρές και το ένα άκρο να συγκρατούνται από το πλαίσιο σχήματος U. Εάν το δείγμα δεν υπερβαίνει τα 51 mm, έτσι ώστε οι πλευρές του δείγματος να μην μπορούν να διατηρηθούν στο πλαίσιο σχήματος U, τοποθετήστε το δείγμα στην κατάλληλη θέση πάνω σε συρμάτινα στηρίγματα, όπως περιγράφεται στο σημείο 3.3, με το ένα άκρο να βρίσκεται στην κλειστή άκρη του πλαισίου σχήματος U.
 5.2.
 Τοποθετήστε το στερεωμένο δείγμα σε οριζόντια θέση, στο κέντρο του θαλάμου.
 5.3.
 Με τη φλόγα προσαρμοσμένη

type: contracts

jurisdiction: EU


text:
σύμφωνα με το σημείο 3.4, τοποθετήστε τον καυστήρα Bunsen και το δείγμα με τέτοιον τρόπο ώστε το κέντρο του στομίου του καυστήρα να είναι 19 mm κάτω από το κέντρο του κάτω άκρου της ανοικτής άκρης του δείγματος.
 5.4.
 Εκθέστε το δείγμα στη φλόγα για 15 δευτερόλεπτα.
 5.5.
 Ξεκινήστε τη χρονομέτρηση (χωρίς αναφορά της περιόδου εφαρμογής της φλόγας του καυστήρα) όταν η φλόγα από το φλεγόμενο δείγμα φτάσει σε σημείο 38 mm από το ανοικτό άκρο του δείγματος.
 5.6.
 Μετρήστε τον χρόνο που χρειάζεται η φλόγα για να επεκταθεί σε σημείο 38 mm από το κλειστό άκρο του δείγματος. Εάν η φλόγα δεν φτάσει στο προκαθορισμένο τελικό σημείο, χρονομετρήστε την εξέλιξή της ως το σημείο όπου σταματά να φλέγεται.
 5.7.
 Υπολογίστε τον ρυθμό καύσης με βάση τον τύπο:
 B = 60 × (D/T)
 Όπου:
 B
 =
 ρυθμός καύσης σε χιλιοστόμετρα ανά λεπτό·
 D
 =
 μήκος επέκτασης της φλόγας σε χιλιοστόμετρα· και
 T
 =
 Χρόνος σε δευτερόλεπτα για την επέκταση της φλόγας κατά D χιλιοστόμετρα.


text:
 Σημαντική ανακοίνωση νομικού περιεχομένου
 |
 22006A1031(01)
 Συμφωνία μεταξύ της Ευρωπαϊκής Κοινότητας και της Δημοκρατίας της Χιλής σχετικά με ορισμένες πτυχές των αεροπορικών υπηρεσιών
 Επίσημη Εφημερίδα αριθ. L 300 της 31/10/2006 σ. 0046 - 0052
 Συμφωνίαμεταξύ της Ευρωπαϊκής Κοινότητας και της Δημοκρατίας της Χιλής σχετικά με ορισμένες πτυχές των αεροπορικών υπηρεσιώνΗ ΕΥΡΩΠΑΪΚΗ ΚΟΙΝΟΤΗΤΑ ("Κοινότητα"), αφενός,καιΗ ΔΗΜΟΚΡΑΤΙΑ ΤΗΣ ΧΙΛΗΣ, αφετέρου,(εφεξής "τα συμβαλλόμενα μέρη"),ΕΠΙΣΗΜΑΙΝΟΝΤΑΣ ότι έχουν συναφθεί διμερείς συμφωνίες παροχής αεροπορικών υπηρεσιών μεταξύ δέκα κρατών μελών και της Δημοκρατίας της Χιλής, οι οποίες περιέχουν διατάξεις αντίθετες προς την κοινοτική νομοθεσία,ΕΠΙΣΗΜΑΙΝΟΝΤΑΣ ότι η Κοινότητα έχει αποκλειστική αρμοδιότητα σε ό,τι αφορά τις διάφορες πτυχές των διμερών συμφωνιών παροχής αεροπορικών υπηρεσιών μεταξύ των κρατών μελών και τρίτων χωρών,ΕΠΙΣΗΜΑΙΝΟΝΤΑΣ ότι με βάση την κοινοτική νομοθεσία οι αερομεταφορείς που είναι εγκατεστημένοι σε κράτος μέλος έχουν ισότιμο δικαίωμα πρόσβασης στα αεροπορικά δρομολόγια μεταξύ των κρατών μελών και τρίτων χωρών,ΕΧΟΝΤΑΣ ΥΠΟΨΗ τις συμφωνίες μεταξύ Κοινότητας και ορισμένων τρίτων χωρών, οι οποίες προβλέπουν τη δυνατότητα, για τους υπηκόους των εν λόγω τρίτων χωρών, να αποκτούν την κυριότητα αερομεταφορέων που έχουν λάβει άδεια στα κράτη μέλη της Κοινότητας,ΑΝΑΓΝΩΡΙΖΟΝΤΑΣ ότι διατάξεις των διμερών συμφωνιών παροχής αεροπορικών υπηρεσιών μεταξύ των κρατών μελών της Κοινότητας και της Δημοκρατίας της Χιλής, οι οποίες είναι αντίθετες προς την κοινοτική νομοθεσία, πρέπει να εναρμονιστούν πλήρως, ώστε να δημιουργηθεί μια στέρεη νομική βάση για τις αεροπορικές υπηρεσίες μεταξύ της Κοινότητας και της Δημοκρατίας της Χιλής και να διαφυλαχθεί η συνέχεια παροχής των εν λόγω αεροπορικών υπηρεσιών,ΕΠΙΣΗΜΑΙΝΟΝΤΑΣ ότι η Κοινότητα, ως διαπραγματευόμενο μέρος, δεν έχει ως σκοπό να αυξηθεί ο συνολικός όγκος εναερίου κυκλοφορίας μεταξύ της Κοινότητας και της Δημοκρατίας της Χιλής, να μεταβληθεί το ισοζύγιο μεταξύ κοινοτικών αερομεταφορέων και αερομεταφορέων της Δημοκρατίας της Χιλής ή να διεξαχθούν διαπραγματεύσεις όσον αφορά τροποποιήσεις των διατάξεων των υφιστάμενων διμερών συμφωνιών παροχής αεροπορικών υπηρεσιών σχετικά με τα δικαιώματα κυκλοφορίας,ΣΥΜΦΩΝΗΣΑΝ ΣΤΑ ΑΚΟΛΟΥΘΑ:Άρθρο 1Γενικές διατάξεις1. Για τους σκοπούς της παρούσας συμφωνίας, ως "κράτη μέλη" νοούνται τα κράτη μέλη της Κοινότητας. Ως "κράτη μέλη της CLAC" νοούνται τα κράτη μέλη της Επιτροπής Πολιτικής Αεροπορίας της Λατινικής Αμερικής.2. Σε κάθε συμφωνία που περιλαμβάνεται στο παράρτημα Ι, οι αναφορές σε υπηκόους του κράτους μέλους που είναι συμβαλλόμενο μέρος της συγκεκριμένης συμφωνίας νοούνται ως αναφορές σε υπηκόους των κρατών μελών.3. Σε κάθε συμφωνία που περιλαμβάνεται στο παράρτημα Ι, οι αναφορές σε αερομεταφορείς ή αερογραμμές του κράτους μέλους που είναι συμβαλλόμενο μέρος της συγκεκριμένης συμφωνίας νοούνται ως αναφορές σε αερομεταφορείς ή αερογραμμές που έχει καθορίσει το εν λόγω κράτος μέλος.Άρθρο 2Καθορισμός, εξουσιοδότηση και ανάκληση1. Οι διατάξεις των παραγράφων 2 και 3 υπερέχουν των αντιστοίχων διατάξεων των άρθρων που περιλαμβάνονται στο παράρτημα ΙΙ σημεία 1 και 2, αντιστοίχως, σε ό,τι αφορά τον καθορισμό ενός αερομεταφορέα από το οικείο κράτος μέλος, τις άδειες λειτουργίας και τις τεχνικές άδειες που έχει χορηγήσει η Δημοκρατία της Χιλής, καθώς και όσον αφορά την απόρριψη, την ανάκληση, την αναστολή ή τον περιορισμό των αδειών λειτουργίας και των τεχνικών αδειών του αερομεταφορέα, αντιστοίχως. Οι διατάξεις των παραγράφων 4 και 5 υπερέχουν των αντιστοίχων διατάξεων των άρθρων που περιλαμβάνονται στο παράρτημα ΙΙ σημεία 1 και 2, αντιστοίχως,


text: όσον αφορά τον καθορισμό ενός αερομεταφορέα από τη Δημοκρατία της Χιλής, τις άδειες λειτουργίας του και τις τεχνικές άδειες που έχει χορηγήσει το κράτος μέλος, καθώς και όσον αφορά την απόρριψη, την ανάκληση, την αναστολή ή τον περιορισμό των αδειών λειτουργίας και των τεχνικών αδειών του αερομεταφορέα, αντιστοίχως.2. Η Δημοκρατία της Χιλής, μόλις λάβει καθορισμό αερομεταφορέα από κράτος μέλος, χορηγεί τις δέουσες άδειες λειτουργίας και τις τεχνικές άδειες εντός ελαχίστου δυνατού χρόνου διεκπεραίωσης, υπό τον όρο ότι:α) ο αερομεταφορέας είναι εγκατεστημένος στο έδαφος του κράτους μέλους που τον έχει καθορίσει με βάση τη συνθήκη περί ιδρύσεως της Ευρωπαϊκής Κοινότητας και έχει έγκυρη άδεια λειτουργίας σύμφωνα με τη νομοθεσία της Κοινότητας·β) ο ουσιαστικός ρυθμιστικός έλεγχος του αερομεταφορέα ασκείται και θα εξακολουθήσει να ασκείται από το κράτος μέλος που είναι αρμόδιο για τη χορήγηση του πιστοποιητικού αερομεταφορέα (AOC), η δε σχετική αεροναυτική αρχή δεν προσδιορίζεται ρητώς από τον καθορισμό· καιγ) ο αερομεταφορέας τελεί υπό την κυριότητα και θα εξακολουθήσει να τελεί υπό την άμεση ή κατά πλειοψηφία κυριότητα κρατών μελών ή/και υπηκόων των κρατών μελών, ή άλλων κρατών καθοριζόμενων στο παράρτημα ΙΙΙ ή/και υπηκόων των άλλων αυτών κρατών, υπόκειται δε πάντοτε σε ουσιαστικό έλεγχο από τα εν λόγω κράτη ή/και τους υπηκόους τους.3. Η Δημοκρατία της Χιλής μπορεί να απορρίψει, να ανακαλέσει, να αναστείλει ή να περιορίσει τις άδειες λειτουργίας ή τις τεχνικές άδειες αερομεταφορέα καθορισμένου από κράτος μέλος, όταν:α) ο αερομεταφορέας δεν είναι εγκατεστημένος στο έδαφος του κράτους μέλους που τον έχει καθορίσει δυνάμει της συνθήκης περί ιδρύσεως της Ευρωπαϊκής Κοινότητας ή δεν έχει λάβει άδεια λειτουργίας σύμφωνα με τη νομοθεσία της Κοινότητας·β) ο ουσιαστικός ρυθμιστικός έλεγχος του αερομεταφορέα δεν ασκείται ή δεν θα εξακολουθήσει να ασκείται από το κράτος μέλος της Ευρωπαϊκής Κοινότητας που είναι αρμόδιο για τη χορήγηση του πιστοποιητικού αερομεταφορέα (AOC), η δε σχετική αεροναυτική αρχή δεν προσδιορίζεται ρητώς από τον καθορισμό· ήγ) ο αερομεταφορέας δεν τελεί υπό την άμεση ή κατά πλειοψηφία κυριότητα ή ουσιαστικό έλεγχο κρατών μελών ή/και υπηκόων των κρατών μελών, ή άλλων κρατών που καθορίζονται στο παράρτημα ΙΙΙ ή/και υπηκόων των άλλων αυτών κρατών· ήδ) η Δημοκρατία της Χιλής απέδειξε ότι, με την άσκηση των δικαιωμάτων κυκλοφορίας βάσει της παρούσας συμφωνίας σε δρομολόγιο το οποίο περιλαμβάνει σημείο σε άλλο κράτος μέλος, ο αερομεταφορέας θα καταστρατηγήσει τους περιορισμούς των δικαιωμάτων κυκλοφορίας που επιβάλλονται από διμερή συμφωνία μεταξύ της Δημοκρατίας της Χιλής και του εν λόγω άλλου κράτους μέλους· ήε) ο αερομεταφορέας διαθέτει πιστοποιητικό αερομεταφορέα το οποίο έχει εκδοθεί από κράτος μέλος και δεν υπάρχει διμερής συμφωνία παροχής αεροπορικών υπηρεσιών μεταξύ της Δημοκρατίας της Χιλής και του εν λόγω κράτους μέλους, τα δε δικαιώματα κυκλοφορίας στο εν λόγω κράτος μέλος έχουν απορριφθεί για τον αερομεταφορέα που έχει καθορίσει η Δημοκρατία της Χιλής.Η Δημοκρατία της Χιλής, κατά την άσκηση του δικαιώματός της με βάση την παρούσα παράγραφο, δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.4. Ένα κράτος μέλος, μόλις λάβει καθορισμό αερομεταφορέα από τη Δημοκρατία της Χιλής, χορηγεί τις δέουσες άδειες λειτουργίας και τις τεχνικές άδειες εντός ελαχίστου δυνατού χρόνου διεκπεραίωσης, υπό τον όρο ότι:α) ο


text: αερομεταφορέας είναι εγκατεστημένος στη Δημοκρατία της Χιλής· καιβ) η Δημοκρατία της Χιλής ασκεί και θα εξακολουθήσει να ασκεί ουσιαστικό ρυθμιστικό έλεγχο στον αερομεταφορέα, είναι δε αρμόδια για την έκδοση του πιστοποιητικού αερομεταφορέα· καιγ) ο αερομεταφορέας τελεί υπό την άμεση ή κατά πλειοψηφία κυριότητα και τον ουσιαστικό έλεγχο κρατών μελών της CLAC ή/και υπηκόων των κρατών μελών της CLAC, εκτός αν έχουν συμφωνηθεί ευνοϊκότερες διατάξεις στη διμερή συμφωνία παροχής αεροπορικών υπηρεσιών μεταξύ του εν λόγω κράτους μέλους και της Δημοκρατίας της Χιλής.5. Ένα κράτος μέλος δύναται να απορρίψει, να ανακαλέσει, να αναστείλει ή να περιορίσει την άδεια λειτουργίας ή την τεχνική άδεια ενός αερομεταφορέα που έχει καθορίσει η Δημοκρατία της Χιλής, όταν:α) ο αερομεταφορέας δεν είναι εγκατεστημένος στη Δημοκρατία της Χιλής· ήβ) δεν ασκείται ή δεν εξακολουθεί να ασκείται ουσιαστικός ρυθμιστικός έλεγχος του αερομεταφορέα από τη Δημοκρατία της Χιλής ή η Δημοκρατία της Χιλής δεν είναι η αρμόδια για την έκδοση του πιστοποιητικού αερομεταφορέα· ήγ) ο αερομεταφορέας δεν τελεί υπό την άμεση ή κατά πλειοψηφία κυριότητα και τον ουσιαστικό έλεγχο κρατών μελών της CLAC ή/και υπηκόων των κρατών μελών της CLAC, εκτός αν έχουν συμφωνηθεί ευνοϊκότερες διατάξεις στη διμερή συμφωνία παροχής αεροπορικών υπηρεσιών μεταξύ του εν λόγω κράτους μέλους και της Δημοκρατίας της Χιλής· ήδ) το κράτος μέλος απέδειξε ότι, με την άσκηση των δικαιωμάτων κυκλοφορίας βάσει της παρούσας συμφωνίας σε δρομολόγιο το οποίο περιλαμβάνει σημείο στο συγκεκριμένο κράτος μέλος της CLAC, ο αερομεταφορέας θα καταστρατηγήσει τους περιορισμούς των δικαιωμάτων κυκλοφορίας που επιβάλλονται από τη συμφωνία μεταξύ του κράτους μέλους και του εν λόγω άλλου κράτους μέλους της CLAC.Άρθρο 3Δικαιώματα σχετικά με το ρυθμιστικό έλεγχο1. Οι διατάξεις της παραγράφου 2 συμπληρώνουν τα άρθρα που περιλαμβάνονται στο παράρτημα ΙΙ σημείο 3.2. Εφόσον ένα κράτος μέλος έχει καθορίσει αερομεταφορέα, στον οποίο ασκείται και διατηρείται ρυθμιστικός έλεγχος από άλλο κράτος μέλος, τα δικαιώματα της Δημοκρατίας της Χιλής με βάση τις διατάξεις ασφαλείας της συμφωνίας μεταξύ του κράτους μέλους που έχει καθορίσει τον αερομεταφορέα και της Δημοκρατίας της Χιλής ισχύουν εξίσου όσον αφορά την έγκριση, την εφαρμογή ή τη διατήρηση των προτύπων ασφαλείας από αυτό το άλλο κράτος μέλος και όσον αφορά την άδεια λειτουργίας του εν λόγω αερομεταφορέα.Άρθρο 4Φορολόγηση αεροπορικών καυσίμων1. Οι διατάξεις της παραγράφου 2 συμπληρώνουν τις αντίστοιχες διατάξεις των άρθρων που περιλαμβάνονται στο παράρτημα ΙΙ σημείο 4.2. Με την επιφύλαξη τυχόν αντίθετων διατάξεων, καμία διάταξη οιασδήποτε συμφωνίας που απαριθμείται στο παράρτημα ΙΙ σημείο 4 δεν εμποδίζει τα κράτη μέλη να επιβάλλουν αδιακρίτως φόρους, εισφορές, δασμούς, τέλη ή επιβαρύνσεις επί των καυσίμων που διατίθενται στο έδαφός τους για τα αεροσκάφη καθορισμένου αερομεταφορέα της Δημοκρατίας της Χιλής, ο οποίος εκτελεί δρομολόγια μεταξύ σημείου στο έδαφος του συγκεκριμένου κράτους μέλους και άλλου σημείου στο έδαφος του εν λόγω κράτους μέλους ή στο έδαφος άλλου κράτους μέλους.3. Με την επιφύλαξη τυχόν αντίθετων διατάξεων, καμία διάταξη οιασδήποτε συμφωνίας που απαριθμείται στο παράρτημα ΙΙ σημείο 4 δεν εμποδίζει την Δημοκρατία της Χιλής να επιβάλλει αδιακρίτως φόρους, εισφορές, δασμούς, τέλη ή επιβαρύνσεις επί των καυσίμων που διατίθενται στο έδαφός της για αεροσκάφος καθορισμένου αερομεταφορέα κράτους μέλους, ο οποίος εκτελεί


text: δρομολόγια μεταξύ σημείου στο έδαφος της Δημοκρατίας της Χιλής και άλλου σημείου στο έδαφος της Δημοκρατίας της Χιλής ή στο έδαφος άλλου κράτους μέλους της CLAC.Άρθρο 5Ναύλοι μεταφοράς1. Οι διατάξεις της παραγράφου 2 συμπληρώνουν τα άρθρα που περιλαμβάνονται στο παράρτημα ΙΙ σημείο 5.2. Οι ναύλοι που επιβάλλονται από αερομεταφορέα(-είς) καθορισμένο(-ους) από τη Δημοκρατία της Χιλής βάσει συμφωνίας που απαριθμείται στο παράρτημα Ι, η οποία περιέχει διάταξη απαριθμούμενη στο παράρτημα ΙΙ σημείο 5 για μεταφορά εξ ολοκλήρου εντός της Κοινότητας, υπόκεινται στη νομοθεσία της Κοινότητας. Η νομοθεσία της Κοινότητας εφαρμόζεται χωρίς διακρίσεις.3. Οι ναύλοι που επιβάλλονται από αερομεταφορέα(-είς) καθορισμένο(-ους) από κράτος μέλος βάσει συμφωνίας που απαριθμείται στο παράρτημα Ι, η οποία περιέχει διάταξη απαριθμούμενη στο παράρτημα ΙΙ σημείο 5 για μεταφορά μεταξύ της Δημοκρατίας της Χιλής και άλλου κράτους μέλους της CLAC, υπόκεινται στη χιλιανή νομοθεσία σε ό,τι αφορά την ηγετική θέση σε θέματα τιμών και εφαρμόζονται χωρίς διακρίσεις.Άρθρο 6Παραρτήματα της παρούσας συμφωνίαςΤα παραρτήματα της παρούσας συμφωνίας αποτελούν αναπόσπαστο μέρος της.Άρθρο 7Αναθεώρηση ή τροποποίησιΤα συμβαλλόμενα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία, με αμοιβαία συναίνεση.Άρθρο 8Έναρξη ισχύος και προσωρινή εφαρμογή1. Η παρούσα συμφωνία τίθεται σε ισχύ μόλις τα συμβαλλόμενα μέρη κοινοποιήσουν εκατέρωθεν γραπτώς ότι έχουν ολοκληρώσει τις αντίστοιχες οικείες εσωτερικές διαδικασίες που είναι αναγκαίες για την έναρξη ισχύος της συμφωνίας.2. Με την επιφύλαξη της παραγράφου 1, τα συμβαλλόμενα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας κατά την οποία τα συμβαλλόμενα μέρη θα έχουν κοινοποιήσει εκατέρωθεν την ολοκλήρωση των αναγκαίων προς τούτο διαδικασιών.3. Οι συμφωνίες και λοιπές ρυθμίσεις μεταξύ κρατών μελών και της Δημοκρατίας της Χιλής, οι οποίες κατά την ημερομηνία υπογραφής της παρούσας συμφωνίας δεν έχουν ακόμη τεθεί σε ισχύ και δεν εφαρμόζονται προσωρινά, απαριθμούνται στο παράρτημα Ι σημείο 2. Η παρούσα συμφωνία εφαρμόζεται σε όλες αυτές τις συμφωνίες και ρυθμίσεις από την έναρξη ισχύος ή προσωρινής εφαρμογής τους.Άρθρο 9Λήξη1. Σε περίπτωση που λήξει η ισχύς μιας συμφωνίας απαριθμουμένης στο παράρτημα Ι, παύουν ταυτοχρόνως να ισχύουν όλες οι διατάξεις της παρούσας συμφωνίας οι οποίες σχετίζονται με τη συμφωνία που περιλαμβάνεται στο παράρτημα Ι.2. Σε περίπτωση που λήξει η ισχύς όλων των συμφωνιών που περιλαμβάνονται στο παράρτημα Ι, λήγει ταυτόχρονα και η ισχύς της παρούσας συμφωνίας.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι υπέγραψαν την παρούσα συμφωνία.Έγινε στo Λουξεμβούργο, εις διπλούν, στις έξι Οκτωβρίου δύο χιλιάδες πέντε, στην αγγλική, γαλλική, γερμανική, δανική, ελληνική, εσθονική, ιταλική, ισπανική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα.Por la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer Ia Comunità europeaEiropas Kopienas vārdāEuropos bendrijos varduAz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaZa Európske spoločenstvoZa Evropsko skupnostEuroopan yhteisön puolestaFör Europeiska gemenskapen+++++ TIFF ++++++++++ TIFF +++++Por la República de ChileZa Chilskou republikuFor Republikken ChileFür die Republik ChileTšiili Vabariigi nimelΓια τη Δημοκρατία της ΧιλήςFor the Republic of ChilePour la République du ChiliPer la Repubblica del CileČīles Republikas vārdāČilės Respublikos varduA


text: Chilei Köztársaság részérőlGħar-Repubblika taċ-ĊiliVoor de Republiek ChiliW imieniu Republiki ChilePela República do ChileZa Čilskú republikuZa Republiko ČileChilen tasavallan puolestaFör Republiken Chile+++++ TIFF +++++--------------------------------------------------ΠΑΡΑΡΤΗΜΑ ΙΚατάλογος των συμφωνιών που αναφέρονται στο άρθρο 11. Συμφωνίες παροχής αεροπορικών υπηρεσιών μεταξύ της Δημοκρατίας της Χιλής και των κρατών μελών, οι οποίες κατά την ημερομηνία υπογραφής της παρούσας συμφωνίας έχουν συναφθεί, υπογραφεί ή/και εφαρμόζονται προσωρινά- Συμφωνία παροχής αεροπορικών υπηρεσιών μεταξύ της κυβέρνησης της Δημοκρατίας της Χιλής και της κυβέρνησης του Βασιλείου του Βελγίου, που υπογράφηκε στις Βρυξέλλες στις 13 Σεπτεμβρίου 2001, εφεξής "συμφωνία Χιλής-Βελγίου"·- Συμφωνία παροχής αεροπορικών υπηρεσιών μεταξύ της κυβέρνησης του Βασιλείου της Δανίας και της κυβέρνησης της Δημοκρατίας της Χιλής, που υπογράφηκε στην Κοπεγχάγη στις 27 Ιουνίου 2001, εφεξής "συμφωνία Χιλής-Δανίας"·- Συμφωνία μεταξύ των κυβερνήσεων της Δημοκρατίας της Χιλής και της Γαλλικής Δημοκρατίας σχετικά με την παροχή αεροπορικών υπηρεσιών μεταξύ και πέραν των αντιστοίχων εδαφών, που υπογράφηκε στο Παρίσι στις 6 Δεκεμβρίου 1979, εφεξής "συμφωνία Χιλής-Γαλλίας"·- Συμφωνία αερομεταφορών μεταξύ της Ομοσπονδιακής Δημοκρατίας της Γερμανίας και της Δημοκρατίας της Χιλής, που υπογράφηκε στο Σαντιάγο της Χιλής στις 30 Μαρτίου 1964, όπως τροποποιήθηκε, εφεξής "συμφωνία Χιλής-Γερμανίας"·- Συμφωνία παροχής αεροπορικών υπηρεσιών μεταξύ της κυβέρνησης της Δημοκρατίας της Χιλής και της κυβέρνησης της Ιταλικής Δημοκρατίας, που υπογράφηκε στη Ρώμη στις 27 Φεβρουαρίου 2002, εφεξής "συμφωνία Χιλής-Ιταλίας"·- Συμφωνία μεταξύ της κυβέρνησης του Μεγάλου Δουκάτου του Λουξεμβούργου και της κυβέρνησης της Δημοκρατίας της Χιλής για την παροχή αεροπορικών υπηρεσιών μεταξύ των αντιστοίχων εδαφών, που υπογράφηκε στο Λουξεμβούργο στις 25 Φεβρουαρίου 2002, εφεξής "συμφωνία Χιλής-Λουξεμβούργου"·- Συμφωνία παροχής αεροπορικών υπηρεσιών μεταξύ του Βασιλείου των Κάτω Χωρών και της Δημοκρατίας της Χιλής, που υπογράφηκε στο Σαντιάγο της Χιλής στις 13 Ιουλίου 1962, εφεξής "συμφωνία Χιλής-Κάτω Χωρών"·- Σχέδιο συμφωνίας παροχής αεροπορικών υπηρεσιών μεταξύ της Δημοκρατίας της Χιλής και του Βασιλείου των Κάτω Χωρών για την παροχή αεροπορικών υπηρεσιών μεταξύ των αντιστοίχων εδαφών, που μονογραφήθηκε και προσαρτήθηκε ως παράρτημα Β στα πρακτικά της Αεροναυτικής Συμβουλευτικής Συνάντησης μεταξύ των Κάτω Χωρών και της Χιλής τα οποία εγκρίθηκαν στο Σαντιάγο της Χιλής στις 12 Απριλίου 2001, εφεξής "σχέδιο αναθεωρημένης συμφωνίας Χιλής-Κάτω Χωρών"·- Συμφωνία μεταξύ της κυβέρνησης της Χιλής και της κυβέρνησης της Ισπανίας σχετικά με την εκτέλεση εμπορικών αεροπορικών δρομολογίων, που υπογράφηκε στο Σαντιάγο της Χιλής στις 17 Δεκεμβρίου 1974, εφεξής "συμφωνία Χιλής-Ισπανίας"·- Συμφωνία παροχής αεροπορικών υπηρεσιών μεταξύ της κυβέρνησης της Δημοκρατίας της Χιλής και της κυβέρνησης του Βασιλείου της Σουηδίας, που υπογράφηκε στη Κοπεγχάγη στις 27 Ιουνίου 2001, εφεξής "συμφωνία Χιλής-Σουηδίας"·- Συμφωνία μεταξύ της Δημοκρατίας της Χιλής και του Ηνωμένου Βασιλείου της Μεγάλης Βρετανίας και της Βορείου Ιρλανδίας για την παροχή αεροπορικών υπηρεσιών, που υπογράφηκε στο Σαντιάγο της Χιλής στις 16 Σεπτεμβρίου 1947, εφεξής "συμφωνία Χιλής-Ηνωμένου Βασιλείου"·- Σχέδιο συμφωνίας μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης της Δημοκρατίας της Χιλής για την παροχή αεροπορικών υπηρεσιών, που μονογραφήθηκε και προσαρτήθηκε ως παράρτημα Β στο Μνημόνιο Συμφωνίας μεταξύ των αεροναυτικών αρχών του Ηνωμένου Βασιλείου και της Χιλής το οποίο υπογράφηκε στο Σαντιάγο της Χιλής στις 31 Μαΐου 2000, εφεξής "σχέδιο αναθεωρημένης συμφωνίας Χιλής-Ηνωμένου Βασιλείου".2. Συμφωνίες παροχής αεροπορικών υπηρεσιών και


text: άλλες ρυθμίσεις που έχουν μονογραφηθεί ή υπογραφεί μεταξύ της Δημοκρατίας της Χιλής και των κρατών μελών και οι οποίες κατά την ημερομηνία υπογραφής της παρούσας συμφωνίας δεν έχουν ακόμη τεθεί σε ισχύ και δεν εφαρμόζονται προσωρινά.--------------------------------------------------ΠΑΡΑΡΤΗΜΑ ΙΙΚατάλογος των άρθρων των συμφωνιών που απαριθμούνται στο παράρτημα Ι και αναφέρονται στα άρθρα 2 έως 5 της παρούσας συμφωνίας1. Καθορισμός από κράτος μέλος:- άρθρο 3 της συμφωνίας Χιλής-Βελγίου,- άρθρο 3 της συμφωνίας Χιλής-Δανίας,- άρθρο 4 της συμφωνίας Χιλής-Γαλλίας,- άρθρο 3 της συμφωνίας Χιλής-Γερμανίας,- άρθρο 3 της συμφωνίας Χιλής-Ιταλίας,- άρθρο 3 της συμφωνίας Χιλής-Λουξεμβούργου,- άρθρο 3 του σχεδίου αναθεωρημένης συμφωνίας Χιλής-Κάτω Χωρών,- άρθρο 3 της συμφωνίας Χιλής-Ισπανίας,- άρθρο 3 της συμφωνίας Χιλής-Σουηδίας,- άρθρο 4 του σχεδίου αναθεωρημένης συμφωνίας Χιλής-Ηνωμένου Βασιλείου.2. Απόρριψη, ανάκληση, αναστολή ή περιορισμός των αδειών λειτουργίας ή των τεχνικών αδειών:- άρθρο 4 της συμφωνίας Χιλής-Βελγίου,- άρθρο 4 της συμφωνίας Χιλής-Δανίας,- άρθρο 5 της συμφωνίας Χιλής-Γαλλίας,- άρθρο 4 της συμφωνίας Χιλής-Γερμανίας,- άρθρο 4 της συμφωνίας Χιλής-Ιταλίας,- άρθρο 4 της συμφωνίας Χιλής-Λουξεμβούργου,- άρθρο V της συμφωνίας Χιλής-Κάτω Χωρών,- άρθρο 4 του σχεδίου αναθεωρημένης συμφωνίας Χιλής-Κάτω Χωρών,- άρθρο 4 της συμφωνίας Χιλής-Ισπανίας,- άρθρο 4 της συμφωνίας Χιλής-Σουηδίας,- άρθρο 4 της συμφωνίας Χιλής-Ηνωμένου Βασιλείου,- άρθρο 5 του σχεδίου αναθεωρημένης συμφωνίας Χιλής-Ηνωμένου Βασιλείου.3. Ρυθμιστικός έλεγχος:- άρθρο 6 της συμφωνίας Χιλής-Βελγίου,- άρθρο 14 της συμφωνίας Χιλής-Δανίας,- παράρτημα 3 του πρωτοκόλλου μεταξύ των αεροναυτικών αρχών της Ομοσπονδιακής Δημοκρατίας της Γερμανίας και της Δημοκρατίας της Χιλής, που υπογράφηκε στο Βερολίνο στις 2 Απριλίου 1998 —όπως εφαρμόζεται προσωρινά στο πλαίσιο της συμφωνίας Γερμανίας-Χιλής,- άρθρο 6 της συμφωνίας Χιλής-Ιταλίας,- άρθρο 6 της συμφωνίας Χιλής-Λουξεμβούργου,- άρθρο 6 του σχεδίου αναθεωρημένης συμφωνίας Χιλής-Κάτω Χωρών,- άρθρο 14 της συμφωνίας Χιλής-Σουηδίας,- άρθρο 14 του σχεδίου αναθεωρημένης συμφωνίας Χιλής-Ηνωμένου Βασιλείου.4. Φορολόγηση αεροπορικών καυσίμων:- άρθρο 9 της συμφωνίας Χιλής-Βελγίου,- άρθρο 6 της συμφωνίας Χιλής-Δανίας,- άρθρο 10 της συμφωνίας Χιλής-Γαλλίας,- άρθρο 6 της συμφωνίας Χιλής-Γερμανίας,- άρθρο 9 της συμφωνίας Χιλής-Ιταλίας,- άρθρο 15 της συμφωνίας Χιλής-Λουξεμβούργου,- άρθρο III της συμφωνίας Χιλής-Κάτω Χωρών,- άρθρο 15 του σχεδίου αναθεωρημένης συμφωνίας Χιλής-Κάτω Χωρών,- άρθρο 5 της συμφωνίας Χιλής-Ισπανίας,- άρθρο 6 της συμφωνίας Χιλής-Σουηδίας,- άρθρο 8 του σχεδίου αναθεωρημένης συμφωνίας Χιλής-Ηνωμένου Βασιλείου.5. Ναύλοι μεταφοράς εντός της Κοινότητας:- άρθρο 12 της συμφωνίας Χιλής-Βελγίου,- άρθρο 10 της συμφωνίας Χιλής-Δανίας,- άρθρο 9 της συμφωνίας Χιλής-Γαλλίας,- άρθρο 8 της συμφωνίας Χιλής-Γερμανίας,- άρθρο 12 της συμφωνίας Χιλής-Ιταλίας,- άρθρο 14 της συμφωνίας Χιλής-Λουξεμβούργου,- άρθρο 14 του σχεδίου αναθεωρημένης συμφωνίας Χιλής-Κάτω Χωρών,- άρθρο 8 της συμφωνίας Χιλής-Ισπανίας,- άρθρο 10 της συμφωνίας Χιλής-Σουηδίας,- άρθρο 9 της συμφωνίας Χιλής-Ηνωμένου Βασιλείου,- άρθρο 7 του σχεδίου αναθεωρημένης συμφωνίας Χιλής-Ηνωμένου Βασιλείου.--------------------------------------------------ΠΑΡΑΡΤΗΜΑ ΙΙΙΚατάλογος άλλων κρατών αναφερομένων στο άρθρο 21. Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·2. Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·3. Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·4. Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τις αερομεταφορές).--------------------------------------------------


text:
 Avis juridique important
 |
 21999D0120(01)
 Απόφαση αριθ. 2/98 της Επιτροπής Τελωνειακής Συνεργασίας ΑΚΕ-ΕΚ της 17ης Δεκεμβρίου 1998 για την παραχώρηση παρέκκλισης από τον ορισμό των «καταγόμενων προϊόντων» ή «προϊόντων καταγωγής», προκειμένου να ληφθεί υπόψη η ειδική κατάσταση στο Πράσινο Ακρωτήριο όσον αφορά την παραγωγή υποκαμίσων για άνδρες (κλάση 6205 του ΕΣ) [κοινοποιηθείσα υπό τον αριθμό Ε(1998) 3546]
 Επίσημη Εφημερίδα αριθ. L 015 της 20/01/1999 σ. 0006 - 0007
 ΑΠΟΦΑΣΗ αριθ. 2/98 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ της 17ης Δεκεμβρίου 1998 για την παραχώρηση παρέκκλισης από τον ορισμό των «καταγόμενων προϊόντων» ή «προϊόντων καταγωγής», προκειμένου να ληφθεί υπόψη η ειδική κατάσταση στο Πράσινο Ακρωτήριο όσον αφορά την παραγωγή υποκαμίσων για άνδρες (κλάση 6205 του ΕΣ) [κοινοποιηθείσα υπό τον αριθμό Ε(1998) 3546] (1999/45/ΕΚ)Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ,Έχοντας υπόψη την τέταρτη σύμβαση ΑΚΕ-ΕΟΚ, που υπεγράφη στη Λομέ στις 15 Δεκεμβρίου 1989, όπως αναθεωρήθηκε με τη συμφωνία που υπεγράφη στον Μαυρίκιο στις 4 Νοεμβρίου 1995, και ιδίως το άρθρο 31 παράγραφοι 1 έως 10 του πρωτοκόλλου αριθ. 1,Εκτιμώντας:ότι το εν λόγω πρωτόκολλο προβλέπει παρεκκλίσεις από τους κανόνες καταγωγής, όταν αυτό δικαιολογείται από την ανάπτυξη υφιστάμενου κλάδου παραγωγής ή την εγκατάσταση νέου 7ότι στις 2 Σεπτεμβρίου 1998 τα κράτη της Αφρικής, της Καραϊβικής και του Ειρηνικού (κράτη ΑΚΕ) υπέβαλαν, για λογαριασμό της κυβερνήσεως του Πράσινου Ακρωτηρίου, αίτηση για την παραχώρηση παρέκκλισης απο τον κανόνα καταγωγής του πρωτοκόλλου, όσον αφορά υποκάμισα για άνδρες παραγόμενα στην ως άνω χώρα, για το χρονικό διάστημα από την 1η Σεπτεμβρίου 1998 έως τις 29 Φεβρουαρίου 2000 και για ποσότητα 350 000 τεμαχίων για το 1998, 400 000 τεμαχίων για το 1999 και 73 333 τεμαχίων για το χρονικό διάστημα από την 1η Ιανουαρίου 2000 έως τις 29 Φεβρουαρίου 2000 7ότι η παρέκκλιση ζητείται σύμφωνα με τις σχετικές διατάξεις του πρωτοκόλλου αριθ. 1, ιδίως το άρθρο 31 παράγραφος 5 που αφορά τα λιγότερο ανεπτυγμένα ή νησιωτικά κράτη ΑΚΕ, λαμβανομένων υπόψη του ύψους της προστιθέμενης αξίας κατά την αντίστοιχη κατασκευαστική διαδικασία στο Πράσινο Ακρωτήριο και των οικονομικών και κοινωνικών επιπτώσεων που θα έχει στο Πράσινο Ακρωτήριο η παραχώρηση της παρέκκλισης 7ότι η παρέκκλιση δεν θα προκαλούσε σοβαρές ζημίες στον υφιστάμενο στην κοινότητα αντίστοιχο κλάδο παραγωγής, λαμβανομένων υπόψη των ποσοτήτων που προβλέπεται να εισαχθούν και υπό την προϋπόθεση ότι θα τηρηθούν ορισμένοι όροι σχετικά με τις ποσότητες, την επιτήρηση και τη διάρκεια του μέτρου,ΑΠΟΦΑΣΙΖΕΙ:Άρθρο 1 Κατά παρέκκλιση των ειδικών διατάξεων του καταλόγου του παραρτήματος ΙΙ του πρωτοκόλλου αριθ. 1 της τέταρτης σύμβασης ΑΚΕ-ΕΟΚ, τα υποκάμισα για άνδρες της κλάσης 6205 του ΕΣ, που κατασκευάζονται στο Πράσινο Ακρωτήριο από μη καταγόμενα υφάσματα, θεωρούνται ως καταγόμενα από αυτήν τη χώρα, σύμφωνα με τους όρους της παρούσας απόφασης.Άρθρο 2 Η παρέκκλιση που προβλέπεται στο άρθρο 1 εφαρμόζεται για τις ποσότητες που παρατίθενται στο παράρτημα της παρούσας απόφασης, οι οποίες εξάγονται από το Πράσινο Ακρωτήριο από την 1η Σεπτεμβρίου 1998 έως τις 29 Φεβρουαρίου 2000.Άρθρο 3 Τις ποσότητες που αναφέρονται στο άρθρο 2 διαχειρίζεται η Επιτροπή, η οποία λαμβάνει κάθε μέτρο διοικητικού χαρακτήρα που θεωρεί σκόπιμο για την αποτελεσματική διαχείρισή τους.Σε περίπτωση που κάποιος εισαγωγέας υποβάλει


text: σε κράτος μέλος διασάφηση για θέση σε ελεύθερη κυκλοφορία συνοδευόμενη από αίτηση υπαγωγής στο ευεργέτημα που προβλέπει η παρούσα απόφαση, το εν λόγω κράτος μέλος οφείλει, εφόσον η διασάφηση έχει γίνει αποδεκτή από τις τελωνειακές αρχές, να γνωστοποιήσει στην Επιτροπή την επιθυμία του να αναλάβει την ποσότητα που αντιστοιχεί στις ανάγκες του.Οι αιτήσεις ανάληψης, στις οποίες αναφέρεται η ημερομηνία αποδοχής των διασαφήσεων, διαβιβάζονται αμελλητί στην Επιτροπή.Οι αναλήψεις παρέχονται από την Επιτροπή κατά σειρά ημερομηνίας αποδοχής των διασαφήσεων θέσης σε ελεύθερη κυκλοφορία από τις τελωνειακές υπηρεσίες των κρατών μελών, με την προϋπόθεση ότι το διαθέσιμο υπόλοιπο επιτρέπει αυτές τις αναλήψεις.Σε περίπτωση που κάποιο κράτος μέλος δεν χρησιμοποιήσει την αναληφθείσα ποσότητα, την επιστρέφει το ταχύτερο δυνατό στην αντίστοιχη ποσόστωση.Αν οι αιτήσεις υπερβαίνουν το διαθέσιμο υπόλοιπο της δεδομένης ποσόστωσης, οι ποσότητες κατανέμονται κατ' αναλογία. Η Επιτροπή ενημερώνει τα κράτη μέλη όσον αφορά την ανάληψη ποσοστώσεων.Κάθε κράτος μέλος εξασφαλίζει ότι οι εισαγωγείς έχουν συνεχή και ίση πρόσβαση στις διαθέσιμες ποσότητες, εφόσον το υπόλοιπο επιτρέπει την ανάληψη.Άρθρο 4 Οι τελωνειακές αρχές του Πράσινου Ακρωτηρίου λαμβάνουν τα αναγκαία μέτρα για τη διενέργεια ποσοτικών ελέγχων κατά τις εξαγωγές των προϊόντων που αναφέρονται στο άρθρο 1. Προς τον σκοπό αυτό, όλα τα πιστοποιητικά που εκδίδονται σύμφωνα με την παρούσα απόφαση πρέπει να φέρουν σχετική ένδειξη. Οι αρμόδιες αρχές του Πράσινου Ακρωτηρίου αποστέλλουν στην Επιτροπή κάθε τρίμηνο δήλωση των ποσοτήτων για τις οποίες έχουν εκδοθεί πιστοποιητικά κυκλοφορίας EUR.1 δυνάμει της παρούσας απόφασης, καθώς και τους αύξοντες αριθμούς αυτών των πιστοποιητικών.Άρθρο 5 Στη θέση 7 των πιστοποιητικών EUR.1 που εκδίδονται στο πλαίσιο της παρούσας απόφασης αναγράφονται τα ακόλουθα:«Παρέκκλιση - απόφαση αριθ. 2/98».Άρθρο 6 Τα κράτη της Αφρικής, της Καραϊβικής και του Ειρηνικού (κράτη ΑΚΕ) και τα κράτη μέλη της Ευρωπαϊκής Κοινότητας λαμβάνουν τα απαραίτητα μέτρα για την εφαρμογή της παρούσας απόφασης.Άρθρο 7 Η παρούσα απόφαση αρχίζει να ισχύει από την ημερομηνία έκδοσής της.Η παρούσα απόφαση εφαρμόζεται από την 1η Σεπτεμβρίου 1998.Βρυξέλλες, 17 Δεκεμβρίου 1998.Για την επιτροπή τελωνειακής συνεργασίας ΑΚΕ-ΕΚMichel VANDEN ABEELEPhilip MAINGI MWANZIAΣυμπρόεδροιΠΑΡΑΡΤΗΜΑ >ΘΕΣΗ ΠΗΝΑΚΑ>


text:
 28.5.2009
 EL
 Επίσημη Εφημερίδα της Ευρωπαϊκής Ένωσης
 L 130/11
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 23/2009
 της 17ης Μαρτίου 2009
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 2/2009 της 5ης Φεβρουαρίου 2009 (1).
 (2)
 Ο κανονισμός (ΕΚ) αριθ. 393/2008 της Επιτροπής, της 30ής Απριλίου 2008, σχετικά με την έγκριση της διμεθυλοδιηλεκτρικής ασταξανθίνης ως πρόσθετης ύλης ζωοτροφών (2), πρέπει να ενσωματωθεί στη συμφωνία.
 (3)
 Η παρούσα απόφαση δεν εφαρμόζεται στο Λιχτενστάιν,
 ΑΠΟΦΑΣΙΖΕΙ:
 Άρθρο 1
 Μετά το σημείο 1ριη [κανονισμός (ΕΚ) αριθ. 209/2008 της Επιτροπής] στο κεφάλαιο ΙΙ του παραρτήματος Ι της συμφωνίας παρεμβάλλεται το ακόλουθο σημείο:
 «1ριθ.
 32008 R 0393: Κανονισμός (ΕΚ) αριθ. 393/2008 της Επιτροπής, της 30ής Απριλίου 2008, σχετικά με την έγκριση της διμεθυλοδιηλεκτρικής ασταξανθίνης ως πρόσθετης ύλης ζωοτροφών (ΕΕ L 117 της 1.5.2008, σ. 20).»
 Άρθρο 2
 Τα κείμενα του κανονισμού (ΕΚ) αριθ. 393/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 18 Μαρτίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 17 Μαρτίου 2009.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 73 της 19.3.2009, σ. 32.
 (2) ΕΕ L 117 της 1.5.2008, σ. 20.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22002D0763
 2002/763/ΕΚ: Απόφαση αριθ. 1/2002 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, της 4ης Σεπτεμβρίου 2002, σχετικά με τη θέσπιση του εσωτερικού του κανονισμού
 Επίσημη Εφημερίδα αριθ. L 258 της 26/09/2002 σ. 0030 - 0034
 Απόφαση αριθ. 1/2002 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρουτης 4ης Σεπτεμβρίου 2002σχετικά με τη θέσπιση του εσωτερικού του κανονισμού(2002/763/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΙΟΡΔΑΝΙΑΣ,Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, και ιδίως τα άρθρα 89 έως 96,Εκτιμώντας ότι η εν λόγω συμφωνία ετέθη σε ισχύ την 1η Μαΐου 2002,ΘΕΣΠΙΖΕΙ ΤΟΝ ΑΚΟΛΟΥΘΟ ΕΣΩΤΕΡΙΚΟ ΚΑΝΟΝΙΣΜΟ:Άρθρο 1ΠροεδρίαΤην προεδρία του Συμβουλίου Σύνδεσης ασκούν εκ περιτροπής, για περιόδους δώδεκα μηνών, εκπρόσωπος της Προεδρίας του Συμβουλίου της Ευρωπαϊκής Ένωσης, εξ ονόματος της Κοινότητας και των κρατών μελών της, και εκπρόσωπος της κυβέρνησης του Χασεμιτικού Βασιλείου της Ιορδανίας. Η πρώτη περίοδος αρχίζει την ημερομηνία της πρώτης συνόδου του Συμβουλίου Σύνδεσης και λήγει στις 31 Δεκεμβρίου 2002.Άρθρο 2ΣύνοδοιΤο Συμβούλιο Σύνδεσης συνέρχεται τακτικά σε υπουργικό επίπεδο μία φορά το χρόνο. Έκτακτες σύνοδοι του Συμβουλίου Σύνδεσης μπορούν να γίνουν, με συμφωνία των μερών κατ' αίτηση ενός εξ αυτών. Εκτός εάν τα μέρη έχουν συμφωνήσει διαφορετικά, κάθε σύνοδος του Συμβουλίου Σύνδεσης διεξάγεται στο συνήθη τόπο των συνόδων του Συμβουλίου της Ευρωπαϊκής Ένωσης, την ημερομηνία που συμφωνούν τα δύο μέρη.Οι σύνοδοι του Συμβουλίου Σύνδεσης συγκαλούνται από κοινού από τους γραμματείς του Συμβουλίου Σύνδεσης σε συμφωνία με τον πρόεδρο.Άρθρο 3ΕκπροσώπησηΤα μέλη του Συμβουλίου Σύνδεσης που κωλύονται να συμμετάσχουν σε μια συνεδρίαση μπορούν να εκπροσωπηθούν. Εάν ένα μέλος επιθυμεί να εκπροσωπηθεί, πρέπει να γνωστοποιήσει στον πρόεδρο το όνομα του εκπροσώπου του πριν από τη συγκεκριμένη σύνοδο.Ο εκπρόσωπος μέλους του Συμβουλίου Σύνδεσης ασκεί όλα τα δικαιώματα αυτού του μέλους.Άρθρο 4ΑντιπροσωπείεςΤα μέλη του Συμβουλίου Σύνδεσης μπορούν να συνοδεύονται από υπαλλήλους.Πριν από κάθε συνεδρίαση, κάθε μέλος οφείλει να ενημερώνει τον πρόεδρο σχετικά με τη σύνθεση της αντιπροσωπείας του.Εκπρόσωπος της Ευρωπαϊκής Τράπεζας Επενδύσεων παρίσταται στις συνόδους του Συμβουλίου Σύνδεσης, υπό την ιδιότητα του παρατηρητή, όταν στην ημερήσια διάταξη υπάρχουν θέματα που αφορούν την Τράπεζα.Το Συμβούλιο Σύνδεσης μπορεί να καλέσει, κατόπιν συμφωνίας των μερών, μη μέλη να παραστούν σε αυτές τις συνόδους για να το ενημερώσουν σχετικά με συγκεκριμένα θέματα.Άρθρο 5ΓραμματείαΥπάλληλος της Γενικής Γραμματείας του Συμβουλίου της Ευρωπαϊκής Ένωσης και υπάλληλος της Αποστολής του Χασεμιτικού Βασιλείου της Ιορδανίας στις Βρυξέλλες ενεργούν από κοινού ως γραμματείς του Συμβουλίου Σύνδεσης.Άρθρο 6ΑλληλογραφίαΗ αλληλογραφία που απευθύνεται στο Συμβούλιο Σύνδεσης πρέπει να αποστέλλεται στον πρόεδρο του Συμβουλίου Σύνδεσης στη διεύθυνση της Γενικής Γραμματείας του Συμβουλίου της Ευρωπαϊκής Ένωσης.Οι δύο γραμματείς φροντίζουν για τη διαβίβαση της εν λόγω αλληλογραφίας στον πρόεδρο του Συμβουλίου Σύνδεσης και, ενδεχομένως, στα άλλα μέλη του Συμβουλίου Σύνδεσης. Η αλληλογραφία που διαβιβάζεται κατ' αυτόν τον τρόπο απευθύνεται στη Γενική Γραμματεία της Επιτροπής, στις μόνιμες αντιπροσωπείες των κρατών μελών και στην αποστολή του Χασεμιτικού Βασιλείου της Ιορδανίας στις Βρυξέλλες.Οι δύο γραμματείς


text: αποστέλλουν τις ανακοινώσεις του προέδρου του Συμβουλίου Σύνδεσης στους αποδέκτες και, ενδεχομένως, στα άλλα μέλη του Συμβουλίου Σύνδεσης στις διευθύνσεις που αναφέρονται στο δεύτερο εδάφιο.Άρθρο 7ΔημοσιότηταΟι σύνοδοι του Συμβουλίου Σύνδεσης δεν είναι δημόσιες, εκτός εάν αποφασίζεται άλλως.Άρθρο 8Ημερήσια διάταξη των συνόδων1. Ο πρόεδρος καταρτίζει προσωρινή ημερήσια διάταξη για κάθε σύνοδο. Η εν λόγω ημερήσια διάταξη διαβιβάζεται από τους γραμματείς του Συμβουλίου Σύνδεσης στους αποδέκτες που αναφέρονται στο άρθρο 6, το αργότερο 15 ημέρες πριν από την έναρξη της συνόδου.Η προσωρινή ημερήσια διάταξη περιλαμβάνει τα σημεία για τα οποία υπεβλήθη στον πρόεδρο αίτηση εγγραφής τους τουλάχιστον 21 ημέρες πριν από την έναρξη της συνόδου. Πάντως, στην προσωρινή ημερήσια διάταξη εγγράφονται μόνο τα σημεία για τα οποία τα σχετικά έγγραφα έχουν διαβιβαστεί στους γραμματείς το αργότερο την ημερομηνία αποστολής της εν λόγω ημερήσιας διάταξης.Το Συμβούλιο Σύνδεσης εγκρίνει την ημερήσια διάταξη στην αρχή κάθε συνόδου. Η εγγραφή στην ημερήσια διάταξη σημείων άλλων από αυτά που περιλαμβάνονται στην προσωρινή ημερήσια διάταξη πραγματοποιείται μετά από συμφωνία των μερών.2. Ο πρόεδρος μπορεί, σε συμφωνία με τα μέρη, να μειώσει τις προθεσμίες που αναφέρονται στην παράγραφο 1 για να λάβει υπόψη του τις ανάγκες μιας ειδικής περίπτωσης.Άρθρο 9ΠρακτικάΟι δύο γραμματείς συντάσσουν σχέδιο πρακτικών κάθε συνόδου.Τα πρακτικά πρέπει, γενικά, να αναφέρουν όσον αφορά κάθε επιμέρους θέμα της ημερήσιας διάταξης:- τα έγγραφα που υποβάλλονται στο Συμβούλιο Σύνδεσης,- τις δηλώσεις η καταχώρηση των οποίων ζητήθηκε από μέλος του Συμβουλίου Σύνδεσης,- τις αποφάσεις που ελήφθησαν, τις δηλώσεις που συμφωνήθηκαν και τα συμπεράσματα που εγκρίθηκαν.Το σχέδιο πρακτικών υποβάλλεται στο Συμβούλιο Σύνδεσης προς έγκριση. Εγκρίνεται εντός έξι μηνών μετά από κάθε σύνοδο του Συμβουλίου Σύνδεσης. Τα εγκεκριμένα πρακτικά υπογράφονται από τον πρόεδρο και τους δύο γραμματείς. Φυλάσσονται στα αρχεία της Γενικής Γραμματείας του Συμβουλίου της Ευρωπαϊκής Ένωσης. Επικυρωμένο αντίγραφο αποστέλλεται σε καθέναν από τους αποδέκτες που αναφέρονται στο άρθρο 6.Άρθρο 10Αποφάσεις και συστάσεις1. Το Συμβούλιο Σύνδεσης εκδίδει τις αποφάσεις και συστάσεις του δια κοινής συμφωνίας των μερών.Μεταξύ των συνόδων, το Συμβούλιο Σύνδεσης μπορεί, εάν συμφωνήσουν τα δύο μέρη, να λάβει αποφάσεις ή να προβεί σε συστάσεις με γραπτή διαδικασία.2. Οι αποφάσεις και οι συστάσεις του Συμβουλίου Σύνδεσης, κατά την έννοια του άρθρου 91 της ευρωμεσογειακής συμφωνίας, φέρουν αντίστοιχα τον τίτλο "απόφαση" και "σύσταση", ο οποίος συνοδεύεται από αύξοντα αριθμό, την ημερομηνία έγκρισής τους και μνεία του αντικειμένου τους. Σε κάθε απόφαση, ορίζεται η ημερομηνία έναρξης της ισχύος της. Οι αποφάσεις και οι συστάσεις του Συμβουλίου Σύνδεσης υπογράφονται από τον πρόεδρο και επικυρώνονται από τους δύο γραμματείς.Οι αποφάσεις και οι συστάσεις απευθύνονται σε καθέναν από τους αποδέκτες που αναφέρονται στο άρθρο 6.Το Συμβούλιο Σύνδεσης μπορεί να αποφασίσει τη δημοσίευση των αποφάσεών του και των συστάσεών του στην Επίσημη Εφημερίδα των Ευρωπαϊκών Κοινοτήτων και στην Επίσημη Εφημερίδα του Χασεμιτικού Βασιλείου της Ιορδανίας.Άρθρο 11Γλωσσικό καθεστώςΟι επίσημες γλώσσες του Συμβουλίου Σύνδεσης είναι οι επίσημες γλώσσες των δύο μερών.Εκτός εάν ληφθεί διαφορετική απόφαση, τα έγγραφα που χρησιμεύουν για βάση στις συσκέψεις του Συμβουλίου Σύνδεσης καταρτίζονται σε αυτές τις γλώσσες.Άρθρο 12ΔαπάνεςΗ Κοινότητα και το Χασεμιτικό Βασίλειο της Ιορδανίας αναλαμβάνουν τις δαπάνες τις οποίες συνεπάγεται η συμμετοχή τους στις συνόδους


text: του Συμβουλίου Σύνδεσης, τόσο όσον αφορά τα έξοδα προσωπικού, ταξιδιού και διαμονής, όσο και τα έξοδα ταχυδρομείου και τηλεπικοινωνιών.Οι δαπάνες διερμηνείας κατά τις συνόδους, καθώς και της μετάφρασης και της αναπαραγωγής των εγγράφων, αναλαμβάνονται από την Κοινότητα, εξαιρουμένων των δαπανών διερμηνείας ή μετάφρασης προς ή από τα αραβικά, τις οποίες αναλαμβάνει το Χασεμιτικό Βασίλειο της Ιορδανίας.Τις δαπάνες που σχετίζονται με την υλική διοργάνωση των συνόδων αναλαμβάνει το μέρος που φιλοξενεί τη συνεδρίαση.Άρθρο 13Επιτροπή Σύνδεσης1. Η Επιτροπή Σύνδεσης επικουρεί το Συμβούλιο Σύνδεσης κατά την εκτέλεση των καθηκόντων του. Απαρτίζεται, αφενός, από εκπροσώπους των μελών του Συμβουλίου της Ευρωπαϊκής Ένωσης και εκπροσώπους της Επιτροπής των Ευρωπαϊκών Κοινοτήτων και, αφετέρου, από εκπροσώπους της κυβέρνησης του Χασεμιτικού Βασιλείου της Ιορδανίας.2. Η Επιτροπή Σύνδεσης προετοιμάζει τις συνόδους και τις εργασίες του Συμβουλίου Σύνδεσης, εκτελεί τις αποφάσεις του Συμβουλίου Σύνδεσης, όταν χρειάζεται και, γενικότερα, εγγυάται τη συνέχεια της σχέσης σύνδεσης και την ορθή λειτουργία της ευρωμεσογειακής συμφωνίας. Εξετάζει όλα τα θέματα που της παραπέμπει το Συμβούλιο Σύνδεσης, καθώς και οποιοδήποτε άλλο θέμα ανακύψει κατά την εφαρμογή της ευρωμεσογειακής συμφωνίας στην πράξη. Υποβάλλει προς έγκριση στο Συμβούλιο Σύνδεσης προτάσεις ή σχέδια αποφάσεων/συστάσεων.3. Όταν η ευρωμεσογειακή συμφωνία προβλέπει την υποχρέωση ή τη δυνατότητα διενέργειας διαβουλεύσεων, οι εν λόγω διαβουλεύσεις μπορούν να πραγματοποιούνται στο πλαίσιο της Επιτροπής Σύνδεσης. Οι διαβουλεύσεις μπορούν να συνεχιστούν στο Συμβούλιο Σύνδεσης εφόσον τα δύο μέρη συμφωνούν.4. Ο εσωτερικός κανονισμός της Επιτροπής Σύνδεσης προσαρτάται στην παρούσα απόφαση.Βρυξέλλες, 4 Σεπτεμβρίου 2002.Για το Συμβούλιο ΣύνδεσηςΟ ΠρόεδροςP. S. MøllerΠροσάρτημαΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ ΣΥΝΔΕΣΗΣΣύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρουΆρθρο 1ΠροεδρίαΤην προεδρία της Επιτροπής Σύνδεσης ασκούν, εκ περιτροπής για περιόδους δώδεκα μηνών, εκπρόσωποι της Ευρωπαϊκής Κοινότητας και εκπρόσωπος της κυβέρνησης του Χασεμιτικού Βασιλείου της Ιορδανίας.Η θέση της Ευρωπαϊκής Ένωσης όσον αφορά τους τίτλους V και VI της συνθήκης της Ευρωπαϊκής Ένωσης εκφράζεται πάντα από εκπρόσωπο της Προεδρίας του Συμβουλίου της Ευρωπαϊκής Ένωσης.Η πρώτη περίοδος αρχίζει την ημερομηνία της πρώτης συνόδου του Συμβουλίου Σύνδεσης και ολοκληρώνεται στις 31 Δεκεμβρίου του ιδίου έτους.Άρθρο 2ΣυνεδριάσειςΗ Επιτροπή Σύνδεσης συνεδριάζει όταν οι περιστάσεις το απαιτούν, μετά από συμφωνία των δύο μερών.Κάθε συνεδρίαση της Επιτροπής Σύνδεσης διεξάγεται σε τόπο και χρόνο που συμφωνούν τα δύο μέρη.Τις συνεδριάσεις της Επιτροπής Σύνδεσης συγκαλεί ο πρόεδρος.Άρθρο 3ΑντιπροσωπείεςΠριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση των αντιπροσωπειών των δύο μερών.Άρθρο 4ΓραμματείαΥπάλληλος της Ευρωπαϊκής Επιτροπής και υπάλληλος της κυβέρνησης του Χασεμιτικού Βασιλείου της Ιορδανίας ενεργούν από κοινού ως γραμματείς της Επιτροπής Σύνδεσης.Κάθε ανακοίνωση προς και από τον πρόεδρο της Επιτροπής Σύνδεσης ή στο πλαiσιο του παρόντος εσωτερικού κανονισμού, διαβιβάζεται στους γραμματείς της Επιτροπής Σύνδεσης, καθώς και στους γραμματείς και στον πρόεδρο του Συμβουλίου Σύνδεσης.Άρθρο 5ΔημοσιότηταΟι συνεδριάσεις της Επιτροπής Σύνδεσης δεν είναι δημόσιες, εκτός εάν αποφασίζεται άλλως.Άρθρο 6Ημερήσια διάταξη των συνεδριάσεων1. Ο πρόεδρος καταρτίζει προσωρινή ημερήσια διάταξη για κάθε συνεδρίαση. Η εν λόγω ημερήσια διάταξη διαβιβάζεται από τους γραμματείς της Επιτροπής Σύνδεσης στους αποδέκτες που αναφέρονται στο άρθρο 4, το αργότερο 15 ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία για τα


text: οποία υποβλήθηκε στον πρόεδρο αίτηση εγγραφής τους τουλάχιστον 21 ημέρες πριν την έναρξη της συνεδρίασης. Στην προσωρινή ημερήσια διάταξη, πάντως, εγγράφονται μόνον τα σημεία για τα οποία τα σχετικά έγγραφα έχουν διαβιβαστεί στους γραμματείς το αργότερο την ημερομηνία αποστολής της εν λόγω ημερήσιας διάταξης.Η Επιτροπή Σύνδεσης μπορεί να ζητήσει την παρουσία εμπειρογνωμόνων στις συνεδριάσεις της, προκειμένου να παράσχουν πληροφορίες για ειδικά θέματα.Η Επιτροπή Σύνδεσης εγκρίνει την ημερήσια διάταξη στην αρχή κάθε συνεδρίασης. Εφόσον τα δύο μέρη συμφωνούν, μπορεί να προστεθούν στην ημερήσια διάταξη και θέματα που δεν περιλαμβάνονται στην προσωρινή ημερήσια διάταξη.2. Ο πρόεδρος μπορεί, σε συνεννόηση με τα δύο μέρη, να μειώσει τις προθεσμίες που αναφέρονται στην παράγραφο 1 για να λάβει υπόψη του τις ανάγκες μιας ειδικής περίπτωσης.Άρθρο 7ΠρακτικάΟι δύο γραμματείς συντάσσουν σχέδιο πρακτικών κάθε συνεδρίασης. Αναφέρουν τις εγκριθείσες αποφάσεις, συστάσεις και τα συμπεράσματα. Το σχέδιο πρακτικών υποβάλλεται προς έγκριση στην ενδιάμεση επιτροπή. Ύστερα από την έγκρισή τους, τα πρακτικά υπογράφονται από τον πρόεδρο και τους δύο γραμματείς και τα δύο μέρη φυλάσσουν αντίγραφο.Άρθρο 8ΣυσκέψειςΣτις συγκεκριμένες περιπτώσεις όπου η Επιτροπή Σύνδεσης εξουσιοδοτείται, δυνάμει της ευρωμεσογειακής συμφωνίας, από το Συμβούλιο Σύνδεσης να εκδώσει αποφάσεις/συστάσεις, οι εν λόγω πράξεις φέρουν αντίστοιχα τον τίτλο "απόφαση" και "σύσταση", ο οποίος συνοδεύεται από αύξοντα αριθμό, ημερομηνία έκδοσης και μνεία του αντικειμένου τους.Κάθε φορά που η Επιτροπή Σύνδεσης λαμβάνει μία απόφαση ή προβαίνει σε μία σύσταση, εφαρμόζονται κατ' αναλογία τα άρθρα 10 και 11 της απόφασης αριθ. 1/2002 του Συμβουλίου Σύνδεσης, της 4ης Σεπτεμβρίου 2002, για τη θέσπιση του εσωτερικού κανονισμού του.Οι αποφάσεις και οι συστάσεις της Επιτροπής Σύνδεσης αποστέλλονται στους αποδέκτες που αναφέρονται στο άρθρο 4.Άρθρο 9ΔαπάνεςΚάθε μέρος αναλαμβάνει όλες τις δαπάνες που συνεπάγεται η συμμετοχή του στις συνεδριάσεις της Επιτροπής Σύνδεσης, καθώς και στις ομάδες εργασίας που συστήνονται δυνάμει του άρθρου 95 της ευρωμεσογειακής συμφωνίας τόσο όσον αφορά τα έξοδα προσωπικού, ταξιδιού και διαμονής, όσο και τα έξοδα ταχυδρομείου και τηλεπικοινωνιών. Οι δαπάνες διερμηνείας κατά τις συνεδριάσεις, καθώς και της μετάφρασης και της αναπαραγωγής των εγγράφων, αναλαμβάνονται από την Κοινότητα, με εξαίρεση τις δαπάνες διερμηνείας και/ή μετάφρασης προς ή από τα αραβικά, τις οποίες αναλαμβάνει το Χασεμιτικό Βασίλειο της Ιορδανίας.Τις δαπάνες που σχετίζονται με την υλική διοργάνωση των συνεδριάσεων αναλαμβάνει το μέρος που φιλοξενεί τη συνεδρίαση.


text:
 Avis juridique important
 |
 22001D0069
 Απόφαση της Μεικτής Επιτροπής του ΕΟΧ αριθ. 69/2001, της 19ης Ιουνίου 2001, για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ
 Επίσημη Εφημερίδα αριθ. L 238 της 06/09/2001 σ. 0015 - 0016
 Απόφαση της Μεικτής Επιτροπής του ΕΟΧαριθ. 69/2001της 19ης Ιουνίου 2001για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα II της συμφωνίας τροποποιήθηκε με την απόφαση αριθ. 2/2001 της Μεικτής Επιτροπής του ΕΟΧ, της 31ης Ιανουαρίου 2001(1).(2) Η οδηγία 2000/38/ΕΚ της Επιτροπής, της 5ης Ιουνίου 2000, για τροποποίηση του κεφαλαίου Vα (Φαρμακοεπαγρύπνηση) της οδηγίας 75/319/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν τα φαρμακευτικά προϊόντα(2) πρέπει να ενσωματωθεί στη συμφωνία.(3) Ο κανονισμός (ΕΚ) αριθ. 847/2000 της Επιτροπής, της 27ης Απριλίου 2000, για τη θέσπιση διατάξεων σχετικά με την εφαρμογή των κριτηρίων για το χαρακτηρισμό ενός φαρμάκου ως ορφανού φαρμάκου και τους ορισμούς των εννοιών "παρόμοιο φάρμακο" και "υπεροχή από κλινική άποψη"(3) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Στο σημείο 3 (δεύτερη οδηγία 75/319/EΟΚ του Συμβουλίου) του κεφαλαίου XΙΙI του παραρτήματος II της συμφωνίας προστίθεται η ακόλουθη περίπτωση: "- 32000 L 0038: Οδηγία 2000/38/EΚ της Επιτροπής, της 5ης Ιουνίου 2000 (ΕΕ L 139 της 10.6.2000, σ. 28)."Άρθρο 2Το ακόλουθα σημείο παρεμβάλλεται μετά το σημείο 15ιγ [κανονισμός (ΕΚ) αριθ. 141/2000 του Ευρωπαϊκού Κοινοβουλίου και του Συμβουλίου] στο κεφάλαιο XIII του παραρτήματος ΙΙ της συμφωνίας: "15ιδ. 32000 R 0847: Κανονισμός (ΕΚ) αριθ. 847/2000 της Επιτροπής, της 27ης Απριλίου 2000, για τη θέσπιση διατάξεων σχετικά με την εφαρμογή των κριτηρίων για το χαρακτηρισμό ενός φαρμάκου ως ορφανού φαρμάκου και τους ορισμούς των εννοιών 'παρόμοιο φάρμακο' και 'υπεροχή από κλινική άποψη' (ΕΕ L 103 της 28.4.2000, σ. 5)."Άρθρο 3Τα κείμενα της οδηγίας 2000/38/ΕΚ και του κανονισμού (ΕΚ) αριθ. 847/2000 την ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 4Η παρούσα απόφαση αρχίζει να ισχύει στις 20 Ιουνίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).Άρθρο 5Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 19 Ιουνίου 2001.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 66 της 8.3.2001, σ. 44.(2) ΕΕ L 139 της 10.6.2000, σ. 28.(3) ΕΕ L 103 της 28.4.2000, σ. 5.(4) Δεν έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 22012A0719(01)
 Εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση
 Επίσημη Εφημερίδα αριθ. L 191 της 19/07/2012 σ. 0003 - 0090
 Εθελοντική συμφωνία εταιρικής σχέσηςμεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή ΈνωσηΗ ΕΥΡΩΠΑΪΚΗ ΕΝΩΣΗ, στο εξής "η Ένωση",καιΗ ΔΗΜΟΚΡΑΤΙΑ ΤΗΣ ΛΙΒΕΡΙΑΣ, στο εξής "Λιβερία",στο εξής καλούμενες "τα μέρη",ΕΚΤΙΜΩΝΤΑΣ τις στενές σχέσεις συνεργασίας μεταξύ της Ένωσης και της Λιβερίας, ιδίως στο πλαίσιο της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Επιτροπής και των κρατών μελών αυτής, αφετέρου, που υπογράφηκε στο Κοτονού στις 23 Ιουνίου 2000 [1], η οποία αναθεωρήθηκε στο Λουξεμβούργο στις 25 Ιουνίου 2005, στο εξής "συμφωνία του Κοτονού",ΕΚΤΙΜΩΝΤΑΣ την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με σχέδιο δράσης της ΕΕ για την επιβολή της δασικής νομοθεσίας, τη διακυβέρνηση και το εμπόριο (FLEGT) [2] ως πρώτο βήμα για την επείγουσα καταπολέμηση της παράνομης υλοτομίας και του συνδεόμενου με αυτήν εμπορίου,ΕΧΟΝΤΑΣ ΥΠΟΨΗ τη σημασία των αρχών που καθορίζονται στη Διακήρυξη του Ρίο του 1992 στο πλαίσιο διασφάλισης της βιώσιμης διαχείρισης των δασών και, ιδίως, της αρχής υπ’ αριθ. 10 σχετικά με τη σημασία της ευαισθητοποίησης και συμμετοχής του κοινού σε περιβαλλοντικά ζητήματα και της αρχής υπ’ αριθ. 22 σχετικά με τον ζωτικής σημασίας ρόλο των αυτόχθονων πληθυσμών και άλλων τοπικών κοινοτήτων στη διαχείριση και την ανάπτυξη του περιβάλλοντος,ΕΚΤΙΜΩΝΤΑΣ τη νομικώς μη δεσμευτική επίσημη δήλωση αρχών του 1992 για μια συναίνεση σε παγκόσμιο επίπεδο όσον αφορά τη διαχείριση, τη διατήρηση και τη βιώσιμη ανάπτυξη των δασών κάθε τύπου και την πρόσφατη έγκριση από τη Γενική Συνέλευση των Ηνωμένων Εθνών της νομικώς μη δεσμευτικής πράξης για κάθε τύπο δασών [3],ΕΧΟΝΤΑΣ ΥΠΟΨΗ τη Σύμβαση για το διεθνές εμπόριο ειδών της άγριας πανίδας και χλωρίδας που απειλούνται με εξαφάνιση (CITES) και, ιδίως, την απαίτηση οι άδειες εξαγωγής CITES που εκδίδονται από τα συμβαλλόμενα μέρη για τα δείγματα ειδών που απαριθμούνται στα παραρτήματα Ι, ΙΙ ή ΙΙΙ να χορηγούνται μόνο υπό ορισμένες προϋποθέσεις και ιδίως τα δείγματα αυτά να μην έχουν αποκτηθεί κατά παράβαση των σχετικών νόμων σχετικά με την προστασία της πανίδας και της χλωρίδας,ΕΚΤΙΜΩΝΤΑΣ τη σημασία που αποδίδουν τα μέρη στους αναπτυξιακούς στόχους που συμφωνήθηκαν σε διεθνές επίπεδο, καθώς και στους Αναπτυξιακούς Στόχους της Χιλιετίας του Οργανισμού Ηνωμένων Εθνών,ΕΠΙΒΕΒΑΙΩΝΟΝΤΑΣ τη σημασία που προσδίδουν τα μέρη στις αρχές και τους κανόνες που διέπουν τα πολυμερή συστήματα εμπορίου, ιδίως στα δικαιώματα και στις υποχρεώσεις που απορρέουν από τη Γενική Συμφωνία Δασμών και Εμπορίου (GATT) του 1994 και τις λοιπές πολυμερείς συμφωνίες για την ίδρυση του Παγκόσμιου Οργανισμού Εμπορίου (ΠΟΕ), καθώς και στην αναγκαιότητα εφαρμογής τους με διαφάνεια και χωρίς διακρίσεις,ΕΧΟΝΤΑΣ ΥΠΟΨΗ τον κανονισμό (ΕΚ) αριθ. 2173/2005 του Συμβουλίου, της 20ής Δεκεμβρίου 2005, περί δημιουργίας εθελοντικού συστήματος αδειών FLEGT για τις


text: εισαγωγές ξυλείας στην Ένωση [4],ΕΚΤΙΜΩΝΤΑΣ το πλαίσιο που θέσπισε ο εθνικός νόμος για τη μεταρρύθμιση του δασικού τομέα [5] της Λιβερίας, ο οποίος εξισορροπεί τις αντικρουόμενες προτεραιότητες της εμπορικής εκμετάλλευσης, της ανάπτυξης των κοινοτήτων και της διατήρησης των πόρων σε σχέση με τη χρήση, τη διαχείριση και την προστασία των δασικών πόρων, προωθώντας την αποτελεσματική τρέχουσα χρήση των δασικών πόρων προς όφελος της οικονομικής ανάπτυξης, ενώ, ταυτόχρονα, εξασφαλίζει ότι οι δασικοί πόροι θα είναι διαθέσιμοι προς όφελος των μελλοντικών γενεών,ΑΝΑΓΝΩΡΙΖΟΝΤΑΣ επίσης ότι η Λιβερία έχει αναγνωρίσει τη σημασία της συμμετοχής των πολιτών και της διαφάνειας για τη βιώσιμη χρήση των δασών και τη διακυβέρνηση, που περιλαμβάνει την ανάθεση των αδειών δασικής εκμετάλλευσης, την προώθηση περιβαλλοντικά ασφαλών μεθόδων λειτουργίας και την παρακολούθηση της συμμόρφωσης με τις φορολογικές και άλλες κανονιστικές απαιτήσεις,ΑΝΑΓΝΩΡΙΖΟΝΤΑΣ ότι σκοπός του συστήματος επαλήθευσης της νομιμότητας της Λιβερίας είναι η διασφάλιση της νομιμότητας όλων των προϊόντων ξυλείας που εξάγονται από τη Λιβερία προς κάθε μέρος του κόσμου, με απώτερο στόχο την εφαρμογή και/ή επέκταση των απαιτήσεων νομιμότητας σε όλα τα προϊόντα ξυλείας που χρησιμοποιούνται στην εγχώρια αγορά,ΕΚΤΙΜΩΝΤΑΣ τις προσπάθειες που καταβάλλει η Λιβερία για να προωθήσει γενικά τη βιώσιμη διαχείριση των δασών και της άγριας πανίδας σε ολόκληρη την εθνική επικράτεια και ιδίως για να διασφαλίσει τη νομιμότητα όλων των ροών της ξυλείας,ΑΝΑΓΝΩΡΙΖΟΝΤΑΣ περαιτέρω ότι η εφαρμογή της εθελοντικής συμφωνίας εταιρικής σχέσης FLEGT θα συμβάλει στην καταπολέμηση της κλιματικής αλλαγής, σε συνδυασμό με τις προσπάθειες για τη μείωση των εκπομπών που οφείλονται στην αποψίλωση και την υποβάθμιση των δασών (REDD+), ενισχύοντας την εφαρμογή της δασικής νομοθεσίας και τη διακυβέρνηση,ΕΚΤΙΜΩΝΤΑΣ τη σημασία που αποδίδουν τα μέρη στη συμμετοχή της κοινωνίας των πολιτών, του ιδιωτικού τομέα και των τοπικών πληθυσμών στην επιτυχία των πολιτικών διαχείρισης των δασών, ιδίως μέσω διαβουλεύσεων και της ενημέρωσης των πολιτών,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1ΣτόχοςΗ παρούσα συμφωνία, η οποία είναι συνεπής προς την κοινή δέσμευση των μερών υπέρ της βιώσιμης διαχείρισης των δασών κάθε τύπου, έχει στόχο να αποτελέσει το νομικό πλαίσιο που θα διασφαλίζει ότι όλες οι εισαγωγές στην Ένωση προϊόντων ξυλείας από τη Λιβερία τα οποία καλύπτονται από την παρούσα συμφωνία έχουν παραχθεί νόμιμα και, με τον τρόπο αυτό, να προωθήσει το εμπόριο προϊόντων ξυλείας.Επιπλέον, η παρούσα συμφωνία αποτελεί τη βάση διαλόγου και συνεργασίας μεταξύ των μερών για τη διευκόλυνση και την προώθηση της πλήρους εφαρμογής της, καθώς και την ενίσχυση της εφαρμογής της δασικής νομοθεσίας και της διακυβέρνησης.Άρθρο 2ΟρισμοίΓια τους σκοπούς της παρούσας συμφωνίας, εφαρμόζονται οι ακόλουθοι ορισμοί:α) "εισαγωγή στην Ένωση" : η θέση σε ελεύθερη κυκλοφορία προϊόντων ξυλείας στην Ένωση κατά την έννοια του άρθρου 79 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα [6], τα οποία δεν μπορούν να χαρακτηριστούν "εμπορεύματα χωρίς εμπορικό χαρακτήρα" σύμφωνα με τον ορισμό του άρθρου 1 παράγραφος 6 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα [7]·β) "εξαγωγή" : η φυσική έξοδος ή αναχώρηση προϊόντων ξυλείας από οποιοδήποτε σημείο


text: του γεωγραφικού εδάφους της Λιβερίας, εξαιρουμένων των προϊόντων ξυλείας υπό διαμετακόμιση στο έδαφος της Λιβερίας·γ) "προϊόντα ξυλείας υπό διαμετακόμιση" : προϊόντα ξυλείας καταγωγής τρίτης χώρας τα οποία εισέρχονται στο έδαφος της Λιβερίας υπό τελωνειακό έλεγχο και εξέρχονται στην ίδια μορφή διατηρώντας την καταγωγή τους·δ) "προϊόντα ξυλείας" : τα προϊόντα που απαριθμούνται στο παράρτημα Ι·ε) "κωδικός ΕΣ" : ο τετραψήφιος ή εξαψήφιος κωδικός, ο οποίος ορίζεται στο εναρμονισμένο σύστημα περιγραφής και κωδικοποίησης των εμπορευμάτων που θέσπισε η διεθνής σύμβαση για το εναρμονισμένο σύστημα περιγραφής και κωδικοποίησης των εμπορευμάτων του Παγκόσμιου Οργανισμού Τελωνείων·στ) "άδεια FLEGT" : έγγραφο που επιβεβαιώνει ότι μία αποστολή προϊόντων ξυλείας έχει παραχθεί νόμιμα και επαληθευθεί σύμφωνα με τα κριτήρια που ορίζει η παρούσα συμφωνία. Μια άδεια FLEGT μπορεί να εκδίδεται σε έντυπη ή ηλεκτρονική μορφή·ζ) "αρχή αδειοδότησης" : η αρχή που ορίζεται από τη Λιβερία για να εκδίδει και να επικυρώνει τις άδειες FLEGΤ·η) "αρμόδιες αρχές" : οι αρχές που ορίζονται από τα κράτη μέλη της Ένωσης για την παραλαβή, την αποδοχή και την επαλήθευση των αδειών FLEGΤ·θ) "αποστολή" : ποσότητα προϊόντων ξυλείας καλυπτόμενη από άδεια FLEGT, την οποία αποστέλλει από τη Λιβερία αποστολέας ή φορτωτής και η οποία υποβάλλεται σε τελωνείο για θέση σε ελεύθερη κυκλοφορία στην Ένωση·ι) "προϊόντα ξυλείας που έχουν παραχθεί νόμιμα" : τα προϊόντα ξυλείας που αγοράζονται, παράγονται και διατίθενται στην αγορά με διαδικασίες οι οποίες είναι σύμφωνες με όλες τις ισχύουσες στη Λιβερία νομοθετικές και κανονιστικές διατάξεις, όπως ορίζεται στο παράρτημα ΙΙ·ια) "θέση σε ελεύθερη κυκλοφορία" : τελωνειακό καθεστώς της Ένωσης που αποδίδει τον τελωνειακό χαρακτηρισμό εμπορευμάτων της Ένωσης σε εμπορεύματα τα οποία δεν προέρχονται από την Ένωση [με αναφορά στον κανονισμό (ΕΟΚ) αριθ. 2913/92] και συνεπάγεται την είσπραξη των οφειλόμενων εισαγωγικών δασμών, την είσπραξη, κατά περίπτωση, άλλων επιβαρύνσεων, την εφαρμογή μέτρων εμπορικής πολιτικής και απαγορεύσεων και περιορισμών και τη διεκπεραίωση άλλων διατυπώσεων που έχουν θεσπιστεί για την εισαγωγή των εμπορευμάτων·ιβ) "Ευρωπαϊκή Επιτροπή" : το θεσμικό όργανο της Ένωσης που αναφέρεται στο άρθρο 13 παράγραφος 1 και στο άρθρο 17 της Συνθήκης για την Ευρωπαϊκή Ένωση και το οποίο, μεταξύ άλλων αρμοδιοτήτων, εξασφαλίζει την εκπροσώπηση της Ένωσης στο εξωτερικό και ασκεί συντονιστικά, εκτελεστικά και διαχειριστικά καθήκοντα.Άρθρο 3Σύστημα αδειών FLEGT1. Θεσπίζεται σύστημα αδειών που αφορά την επιβολή της δασικής νομοθεσίας, τη διακυβέρνηση και τις εμπορικές συναλλαγές (στο εξής "σύστημα αδειών FLEGT") μεταξύ των μερών. Το σύστημα αδειών FLEGT θεσπίζει ένα σύνολο διαδικασιών και απαιτήσεων με σκοπό να επαληθεύεται και να πιστοποιείται, μέσω των αδειών FLEGT, ότι τα προϊόντα ξυλείας που αποστέλλονται στην Ένωση έχουν παραχθεί ή αποκτηθεί νόμιμα. Σύμφωνα με τον κανονισμό (ΕΚ) αριθ. 2173/2005 και την παρούσα συμφωνία, γίνονται αποδεκτές για εισαγωγή στην Ένωση μόνο οι αποστολές από τη Λιβερία που καλύπτονται από άδειες FLEGT.2. Το σύστημα αδειών FLEGT εφαρμόζεται στα προϊόντα ξυλείας που παρατίθενται στο παράρτημα I.Άρθρο 4Αρχή αδειοδότησης1. Η Λιβερία ορίζει τη δική της αρχή αδειοδότησης (καλούμενη εφεξής αρχή αδειοδότησης) και διαβιβάζει τα στοιχεία επικοινωνίας της αρχής αδειοδότησης στην Ευρωπαϊκή Επιτροπή. Και τα δύο μέρη εξασφαλίζουν την πρόσβαση του κοινού σε αυτές τις πληροφορίες.2. Η αρχή αδειοδότησης επαληθεύει ότι τα προϊόντα


text: ξυλείας έχουν παραχθεί νόμιμα, σύμφωνα με τη νομοθεσία που ορίζεται στο παράρτημα ΙΙ. Με βάση τους όρους που ορίζονται στο παράρτημα ΙΙ, η αρχή αυτή εκδίδει τις άδειες FLEGT που καλύπτουν τις αποστολές προϊόντων ξυλείας τα οποία παράγονται ή αποκτώνται νόμιμα για να εξαχθούν στην Ένωση.3. Η αρχή αδειοδότησης εκδίδει άδειες FLEGT για προϊόντα ξυλείας που αποτελούνται από ή περιλαμβάνουν προϊόντα ξυλείας που εισήχθησαν στη Λιβερία από τρίτη χώρα μόνο εάν αποδειχθεί ότι τα προϊόντα ξυλείας έχουν παραχθεί και εξαχθεί σύμφωνα με τους νόμους της οικείας τρίτης χώρας και είναι σύμφωνα με το παράρτημα ΙΙ της παρούσας συμφωνίας και με όλες τις διατάξεις που διέπουν την εισαγωγή προϊόντων ξυλείας στη Λιβερία.4. Η αρχή αδειοδότησης θεσπίζει και δημοσιοποιεί τις διαδικασίες της για την έκδοση αδειών FLEGT. Η αρχή αδειοδότησης διατηρεί επίσης αρχεία για όλες τις αποστολές που καλύπτονται από άδειες FLEGT και, σύμφωνα με την εθνική νομοθεσία περί της προστασίας των δεδομένων, επιτρέπει την πρόσβαση στα εν λόγω αρχεία για τους σκοπούς της ανεξάρτητης παρακολούθησης, σεβόμενη παράλληλα τον εμπιστευτικό χαρακτήρα των ιδιόκτητων πληροφοριών των εξαγωγέων.Άρθρο 5Αρμόδιες αρχές της Ένωσης1. Η Ευρωπαϊκή Επιτροπή κοινοποιεί στη Λιβερία τα στοιχεία επικοινωνίας των αρμόδιων αρχών που ορίζονται από τα κράτη μέλη της Ένωσης. Και τα δύο μέρη επιτρέπουν την πρόσβαση του κοινού σε αυτές τις πληροφορίες.2. Οι αρμόδιες αρχές επαληθεύουν ότι κάθε αποστολή καλύπτεται από έγκυρη άδεια FLEGT πριν τεθεί η εν λόγω αποστολή σε ελεύθερη κυκλοφορία στην Ένωση. Εάν υπάρχουν αμφιβολίες ως προς την εγκυρότητα της άδειας FLEGT, μπορεί να ανασταλεί η θέση της αποστολής σε ελεύθερη κυκλοφορία και να δεσμευτεί η αποστολή. Οι διαδικασίες που διέπουν τη θέση σε ελεύθερη κυκλοφορία στην Ένωση αποστολών, οι οποίες καλύπτονται από άδεια FLEGT περιγράφονται στο παράρτημα III.3. Οι αρμόδιες αρχές διατηρούν και δημοσιεύουν σε ετήσια βάση κατάσταση των αδειών FLEGT τις οποίες παρέλαβαν.4. Σύμφωνα με την εθνική νομοθεσία περί προστασίας των δεδομένων, οι αρμόδιες αρχές παρέχουν στα πρόσωπα ή τους φορείς που ορίζονται από τη Λιβερία ως ανεξάρτητοι ελεγκτές, πρόσβαση στα σχετικά έγγραφα και δεδομένα.5. Εντούτοις, κατά την εισαγωγή στην Ένωση προϊόντων ξυλείας που λαμβάνονται από είδη τα οποία απαριθμούνται στα προσαρτήματα της Σύμβασης για το διεθνές εμπόριο ειδών της άγριας πανίδας και χλωρίδας που απειλούνται με εξαφάνιση (CITES) και καλύπτονται από άδεια FLEGT, διενεργείται μόνο ο έλεγχος που ορίζει ο κανονισμός (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους [8]. Το εθελοντικό σύστημα αδειών FLEGT παρά ταύτα διασφαλίζει τη νόμιμη υλοτόμηση αυτών των προϊόντων.Άρθρο 6Άδειες FLEGT1. Οι άδειες FLEGT εκδίδονται από την αρχή αδειοδότησης ως μέσο πιστοποίησης της νομιμότητας της παραγωγής ή της απόκτησης των προϊόντων ξυλείας.2. Οι άδειες FLEGT εκδίδονται και συμπληρώνονται στην αγγλική γλώσσα.3. Τα μέρη μπορούν να θεσπίσουν, με αμοιβαία συμφωνία, ηλεκτρονικό σύστημα έκδοσης, διαβίβασης και παραλαβής των αδειών FLEGT.4. Η διαδικασία έκδοσης των αδειών FLEGT και οι τεχνικές προδιαγραφές περιγράφονται στο παράρτημα IV.Άρθρο 7Ορισμός της νόμιμα παραχθείσας ξυλείαςΓια τους σκοπούς της παρούσας συμφωνίας, ο ορισμός των "προϊόντων ξυλείας που παράγονται νόμιμα" ορίζεται στο άρθρο 2


text: και το παράρτημα ΙΙ. Ο ορισμός παραθέτει την εθνική νομοθεσία της Λιβερίας και τους συνοδευτικούς κανονισμούς που πρέπει να τηρούνται πριν την έκδοση αδειών FLEGT για τα προϊόντα ξυλείας. Το παράρτημα ΙΙ περιλαμβάνει επίσης "πίνακες αξιολόγησης της νομιμότητας", παράλληλα με "δείκτες νομιμότητας" και "στοιχεία ελέγχου της νομιμότητας", καθώς και τις αναλυτικές διαδικασίες επαλήθευσης που πρέπει να ακολουθούνται για να επαληθευθεί η συμμόρφωση με τη νομοθεσία της Λιβερίας.Άρθρο 8Επαλήθευση της νομιμότητας της παραχθείσας ξυλείας1. Η Λιβερία θεσπίζει σύστημα που επαληθεύει αν τα προϊόντα ξυλείας έχουν παραχθεί ή αποκτηθεί νόμιμα και διασφαλίζει ότι οι εξαγωγές στην Ένωση αποτελούνται μόνο από αποστολές ελεγμένης νομιμότητας. Αυτό το σύστημα επαλήθευσης της νομιμότητας περιλαμβάνει ελέγχους συμμόρφωσης, ώστε να διασφαλίζεται ότι τα προϊόντα ξυλείας που προορίζονται για εξαγωγή στην Ένωση έχουν παραχθεί ή αποκτηθεί νόμιμα και ότι δεν έχουν εκδοθεί άδειες FLEGT για αποστολές προϊόντων ξυλείας που δεν έχουν παραχθεί ή αποκτηθεί νόμιμα ή είναι αγνώστου καταγωγής. Το σύστημα περιλαμβάνει επίσης διαδικασίες που διασφαλίζουν ότι η ξυλεία παράνομης ή άγνωστης προέλευσης δεν εισέρχεται στην αλυσίδα εφοδιασμού.2. Το σύστημα επαλήθευσης της νόμιμης παραγωγής αποστολών προϊόντων ξυλείας περιγράφεται στο παράρτημα ΙΙ.Άρθρο 9Εφαρμογή του συστήματος αδειών FLEGT για προϊόντα ξυλείας που δεν εξάγονται στην Ένωση1. Η Λιβερία προσπαθεί να επαληθεύει τη νομιμότητα προϊόντων ξυλείας που εξάγονται σε αγορές εκτός της Ένωσης, που πωλούνται στην εγχώρια αγορά της, καθώς και των εισαγόμενων προϊόντων ξυλείας, χρησιμοποιώντας, όταν είναι δυνατόν, τα συστήματα επαλήθευσης της νομιμότητας που έχουν αναπτυχθεί για την εφαρμογή της παρούσας συμφωνίας.2. Για να ενισχύσει αυτές τις προσπάθειες, η Ένωση, σε συνεννόηση με τα ενδιαφερόμενα μέρη, ενθαρρύνει τη χρήση των συστημάτων που αναπτύχθηκαν για την εφαρμογή της παρούσας συμφωνίας στις συναλλαγές σε άλλες διεθνείς αγορές και με τρίτες χώρες.Άρθρο 10Διαβουλεύσεις σχετικά με το κύρος των αδειών1. Σε περίπτωση αμφιβολιών ως προς την εγκυρότητα μίας άδειας, η οικεία αρμόδια αρχή μπορεί να ζητήσει συμπληρωματικές πληροφορίες από την αρχή αδειοδότησης και περαιτέρω διευκρινίσεις. Εάν η αρχή αδειοδότησης δεν απαντήσει εντός 21 ημερολογιακών ημερών από την ημερομηνία παραλαβής της αίτησης για συμπληρωματικές πληροφορίες, η αρμόδια αρχή ενεργεί σύμφωνα με την ισχύουσα εθνική νομοθεσία και δεν αποδέχεται την άδεια. Εάν από τις συμπληρωματικές πληροφορίες και την περαιτέρω διερεύνηση διαπιστωθεί ότι τα αναγραφόμενα στην άδεια στοιχεία δεν ανταποκρίνονται στην αποστολή, η αρμόδια αρχή ενεργεί σύμφωνα με την ισχύουσα εθνική νομοθεσία και δεν αποδέχεται την άδεια. Η αρχή αδειοδότησης πρέπει να ενημερώνεται άμεσα εγγράφως για κάθε περίπτωση μη αποδοχής άδειας FLEGT, καθώς και για τον λόγο της μη αποδοχής.2. Σε περίπτωση επίμονων διαφωνιών ή δυσχερειών κατά τη διάρκεια των διαβουλεύσεων που αφορούν άδειες FLEGT, η υπόθεση μπορεί να παραπεμφθεί προς εξέταση στην κοινή επιτροπή εφαρμογής της συμφωνίας.Άρθρο 11Ανεξάρτητος ελεγκτής1. Τα μέρη αναγνωρίζουν την αναγκαιότητα να κάνουν χρήση των υπηρεσιών ανεξάρτητου ελεγκτή ανά διαστήματα που συμφωνούνται από κοινού, ώστε να διασφαλίζεται η λειτουργία και η αποτελεσματικότητα του συστήματος αδειών FLEGT, όπως αναφέρεται στο παράρτημα V.2. Η Λιβερία, σε συνεννόηση με την Ευρωπαϊκή Ένωση, χρησιμοποιεί τις υπηρεσίες αυτού του ανεξάρτητου ελεγκτή.3. Ο ανεξάρτητος ελεγκτής παραπέμπει τις καταγγελίες που προκύπτουν από το έργο του στην κοινή επιτροπή εφαρμογής της συμφωνίας.4.


text: Ο ανεξάρτητος ελεγκτής υποβάλλει τις παρατηρήσεις του στα μέρη σε εκθέσεις, σύμφωνα με τη διαδικασία που ορίζεται στο παράρτημα V. Οι εκθέσεις του ανεξάρτητου ελεγκτή δημοσιεύονται με τη διαδικασία που ορίζεται στο παράρτημα V.5. Τα μέρη διευκολύνουν το έργο του ανεξάρτητου ελεγκτή διασφαλίζοντας κυρίως την πρόσβασή του στο έδαφός τους στις πληροφορίες που είναι απαραίτητες για την εκπλήρωση των καθηκόντων του. Ωστόσο, τα μέρη μπορούν, σύμφωνα με τις νομοθεσίες τους περί προστασίας των δεδομένων, να αρνούνται τη γνωστοποίηση κάθε πληροφορίας η κοινοποίηση της οποίας απαγορεύεται.Άρθρο 12ΠαρατυπίεςΤα μέρη αλληλοενημερώνονται εάν έχουν υπόνοιες ή ανακαλύψουν στοιχεία καταστρατήγησης ή παρατυπίας στο σύστημα αδειών FLEGT, μεταξύ άλλων σε σχέση με τα ακόλουθα:α) καταστρατήγηση του εμπορίου, ιδίως με την ανακατεύθυνση των εμπορικών ροών από τη Λιβερία προς την Ένωση μέσω τρίτης χώρας, όταν υπάρχει λόγος να θεωρηθεί ότι αυτό αποσκοπεί στην αποφυγή έκδοσης άδειας·β) έκδοση αδειών FLEGT για τα προϊόντα ξυλείας που περιλαμβάνουν εισαγωγές από ύποπτες πηγές τρίτων χωρών· ήγ) απάτη όσον αφορά την απόκτηση ή τη χρήση αδειών FLEGT.Άρθρο 13Ημερομηνία θέσης σε εφαρμογή του συστήματος αδειών FLEGT1. Τα μέρη συμφωνούν σχετικά με ημερομηνία κατά την οποία θα τεθεί σε ισχύ το σύστημα αδειών FLEGT.2. Πριν αρχίσει η έκδοση αδειών FLEGT πραγματοποιείται κοινή τεχνική αξιολόγηση, οι στόχοι και τα κριτήρια της οποίας ορίζονται στο παράρτημα VI. Η αξιολόγηση διαπιστώνει αν το σύστημα επαλήθευσης της νομιμότητας που υποστηρίζει το σύστημα αδειών FLEGT ανταποκρίνεται επαρκώς στις λειτουργίες του και αν εφαρμόζονται όντως στην Ένωση τα συστήματα παραλαβής, επαλήθευσης και αποδοχής των αδειών FLEGT.Άρθρο 14Χρονοδιάγραμμα εφαρμογής της παρούσας συμφωνίας1. Τα μέρη εγκρίνουν το χρονοδιάγραμμα εφαρμογής που ορίζεται στο παράρτημα VII.2. Μέσω της κοινής επιτροπής εφαρμογής της συμφωνίας, τα μέρη αξιολογούν τις προόδους που σημειώνονται στην εφαρμογή της σε σχέση με το χρονοδιάγραμμα του παραρτήματος VII.Άρθρο 15Συνοδευτικά μέτρα1. Τα μέρη έχουν προσδιορίσει τους τομείς που αναφέρονται στο παράρτημα VIII ως τομείς στους οποίους απαιτούνται συμπληρωματικοί τεχνικοί και χρηματοδοτικοί πόροι για την εφαρμογή της παρούσας συμφωνίας.2. Η χορήγηση αυτών των συμπληρωματικών πόρων υπόκειται στις συνήθεις διαδικασίες προγραμματισμού της βοήθειας που χορηγούν στη Λιβερία η Ένωση και τα κράτη μέλη της, καθώς και στις διαδικασίες του προϋπολογισμού της ίδιας της Λιβερίας.3. Τα μέρη εξετάζουν την αναγκαιότητα μιας κοινής ρύθμισης για τον συντονισμό της χρηματοδότησης και της τεχνικής βοήθειας της Ευρωπαϊκής Επιτροπής και των κρατών μελών της Ένωσης για την υποστήριξη των εν λόγω διαδικασιών.4. Η Λιβερία εξασφαλίζει ότι η δημιουργία ικανοτήτων για την εφαρμογή της παρούσας συμφωνίας θα περιληφθεί στα εθνικά μέσα προγραμματισμού, όπως οι στρατηγικές και οι οικονομικοί πόροι για τη μείωση της φτώχειας.5. Τα μέρη διασφαλίζουν τον συντονισμό των δραστηριοτήτων που σχετίζονται με την εφαρμογή της παρούσας συμφωνίας με τις υφιστάμενες και μελλοντικές αναπτυξιακές πρωτοβουλίες, όπως, μεταξύ άλλων, αυτές που στηρίζουν τη δράση για τη μείωση των εκπομπών που οφείλονται στην αποψίλωση και την υποβάθμιση των δασών (REDD+).6. Η χορήγηση πρόσθετων πόρων υπόκειται στις διαδικασίες που διέπουν τη βοήθεια της Ένωσης, όπως ορίζεται στη συμφωνία του Κοτονού, καθώς και σε εκείνες που διέπουν τη διμερή βοήθεια των κρατών μελών της Ένωσης προς τη Λιβερία.Άρθρο 16Συμμετοχή των ενδιαφερόμενων φορέων στην


text: εφαρμογή της παρούσας συμφωνίας1. Σύμφωνα με την εθνική νομοθεσία για τη δασική μεταρρύθμιση της Λιβερίας που αφορά τη συμμετοχική διαχείριση των δασικών πόρων, η Λιβερία εξασφαλίζει ότι η εφαρμογή και παρακολούθηση της παρούσας συμφωνίας πραγματοποιείται σε διαβούλευση με τους ενδιαφερόμενους φορείς, συμπεριλαμβανομένων του βιομηχανικού κλάδου, της κοινωνίας των πολιτών, των τοπικών κοινοτήτων και άλλων προσώπων που εξαρτώνται από τα δάση. Οι ενδιαφερόμενοι φορείς συμμετέχουν μέσα από τους υφιστάμενους μηχανισμούς διαχείρισης των δασών και ως μέλη ενός εθνικού φορέα που θα συσταθεί σύμφωνα με την παράγραφο 2 του παρόντος άρθρου.2. Η Λιβερία συγκροτεί εθνική επιτροπή για την παρακολούθηση της εφαρμογής της παρούσας συμφωνίας, η οποία αποτελείται από αντιπροσώπους των αρμόδιων κυβερνητικών οργανισμών και άλλων ενδιαφερόμενων φορέων.3. Η Ένωση πραγματοποιεί τακτικές διαβουλεύσεις με τους ενδιαφερομένους σχετικά με την εφαρμογή της παρούσας συμφωνίας, λαμβάνοντας υπόψη τις υποχρεώσεις της που απορρέουν από τη Σύμβαση του Aarhus του 1998 για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα.Άρθρο 17Κοινωνικές εγγυήσεις1. Για να περιοριστεί στο ελάχιστο το ενδεχόμενο δυσμενών συνεπειών της παρούσας συμφωνίας, τα μέρη προσπαθούν να κατανοήσουν καλύτερα τον τρόπο ζωής των ανθρώπων και τοπικών κοινοτήτων που θα μπορούσαν να επηρεαστούν, ακόμη και εκείνων που εμπλέκονται στην παράνομη υλοτόμηση.2. Τα μέρη παρακολουθούν τον αντίκτυπο της παρούσας συμφωνίας στις κοινότητες που αναφέρονται στην παράγραφο 1, λαμβάνοντας ταυτόχρονα εύλογα μέτρα για τον μετριασμό τυχόν δυσμενών συνεπειών. Τα μέρη μπορούν να συμφωνήσουν τη λήψη πρόσθετων μέτρων για την αντιμετώπιση δυσμενών συνεπειών.Άρθρο 18Κίνητρα σχετικά με τις αγορέςΛαμβανομένων υπόψη των διεθνών υποχρεώσεών της, η Ένωση επιδιώκει την προώθηση ευνοϊκής πρόσβασης στην αγορά της των προϊόντων ξυλείας που καλύπτονται από την παρούσα συμφωνία. Οι προσπάθειες αυτές περιλαμβάνουν:α) την ενθάρρυνση των πολιτικών για δημόσιες και ιδιωτικές προμήθειες που αναγνωρίζουν τις προσπάθειες για τη διασφάλιση του εφοδιασμού με δασικά προϊόντα νόμιμης προέλευσης· καιβ) την προώθηση των προϊόντων που καλύπτονται από άδεια FLEGT στην αγορά της Ένωσης.Άρθρο 19Κοινή επιτροπή εφαρμογής1. Τα μέρη συγκροτούν κοινή επιτροπή εφαρμογής (ΚΕΕ) με σκοπό να διευκολύνουν την παρακολούθηση και την επανεξέταση της παρούσας συμφωνίας. Η ΚΕΕ διευκολύνει επίσης τον διάλογο και τις ανταλλαγές πληροφοριών μεταξύ των μερών.2. Κάθε μέρος διορίζει τους εκπροσώπους του στην ΚΕΕ η οποία λαμβάνει τις αποφάσεις της με συναίνεση. Την προεδρία της ΚΕΕ ασκούν από κοινού δύο μέλη της, ένα από την Ένωση και το άλλο από τη Λιβερία.3. Η ΚΕΕ εξετάζει κάθε θέμα που σχετίζεται με την αποτελεσματική εφαρμογή της παρούσας συμφωνίας. Συγκεκριμένα, η ΚΕΕ:α) συνεδριάζει τουλάχιστον δύο φορές ετησίως σε ημερομηνίες και τόπους που συμφωνούνται από τα μέρη·β) καταρτίζει την ημερήσια διάταξη και τους όρους εντολής για τις κοινές δράσεις·γ) θεσπίζει τον εσωτερικό κανονισμό της·δ) ρυθμίζει το σύστημα της συμπροεδρίας για την προεδρία των συνεδριάσεών της·ε) μεριμνά ώστε οι εργασίες της να είναι διαφανείς και οι πληροφορίες που αφορούν τις εργασίες και τις αποφάσεις της να είναι διαθέσιμες στο κοινό·στ) εάν είναι αναγκαίο, συγκροτεί ομάδες εργασίας ή άλλα επικουρικά όργανα για τομείς εργασίας που απαιτούν ειδικές γνώσεις·ζ) δημοσιεύει ετήσια έκθεση. Οι λεπτομέρειες του περιεχομένου της εν λόγω έκθεσης παρατίθενται στο παράρτημα ΙΧ.4.


text: Τα ειδικά καθήκοντα της ΚΕΕ περιγράφονται στο παράρτημα X.5. Για το χρονικό διάστημα μεταξύ της μονογράφησης της παρούσας συμφωνίας και της έναρξης ισχύος της, θεσπίζεται κοινός μηχανισμός διαλόγου και παρακολούθησης για να διευκολύνει την εφαρμογή της παρούσας συμφωνίας.Άρθρο 20Ανακοίνωση σχετικά με την εφαρμογή της παρούσας συμφωνίας1. Οι εκπρόσωποι των μερών που είναι υπεύθυνοι για τις επίσημες ανακοινώσεις σχετικά με την εφαρμογή της παρούσας συμφωνίας είναι:Για τη Λιβερία: | Για την Ευρωπαϊκή Ένωση: |Ο υπουργός Γεωργίας | Ο επικεφαλής της αντιπροσωπείας της Ένωσης στη Λιβερία |2. Τα μέρη κοινοποιούν αμοιβαία και έγκαιρα τις πληροφορίες που είναι απαραίτητες για την εφαρμογή της παρούσας συμφωνίας.Άρθρο 21Εκθέσεις και δημοσιοποίηση πληροφοριών1. Η δημοσιοποίηση πληροφοριών αποτελεί καθοριστικό στοιχείο για τη βελτίωση της διακυβέρνησης και, κατά συνέπεια, η παροχή πληροφοριών στους ενδιαφερόμενους φορείς αποτελεί κομβικό στοιχείο για την παρούσα συμφωνία. Η δημοσιοποίηση των πληροφοριών πραγματοποιείται σε τακτά διαστήματα, έτσι ώστε να διευκολύνεται η εφαρμογή και η παρακολούθηση των συστημάτων και να υπάρχει μεγαλύτερη διαφάνεια. Με τον τρόπο αυτό αυξάνεται η εμπιστοσύνη των ενδιαφερόμενων φορέων και των καταναλωτών και εξασφαλίζεται η μεγαλύτερη λογοδοσία των μερών. Οι πληροφορίες που πρέπει να δημοσιοποιούνται παρατίθενται στο παράρτημα ΙΧ.2. Κάθε μέρος καθορίζει τον καταλληλότερο μηχανισμό δημοσιοποίησης πληροφοριών. Ειδικότερα, τα μέρη φροντίζουν να θέτουν στη διάθεση των ενδιαφερομένων φορέων του δασικού τομέα αξιόπιστες και επίκαιρες πληροφορίες.3. Οι όροι εντολής και οι διαδικασίες που διέπουν τη λειτουργία της ΚΕΕ δημοσιεύονται.Άρθρο 22Εμπιστευτικές πληροφορίες1. Τα μέρη δεσμεύονται, εντός των ορίων που ορίζουν οι νόμοι τους, να μη δημοσιοποιούν εμπιστευτικές πληροφορίες που ανταλλάσσουν στο πλαίσιο της παρούσας συμφωνίας. Τα μέρη δεν δημοσιοποιούν ούτε επιτρέπουν στις αρχές που εμπλέκονται στην εφαρμογή της παρούσας συμφωνίας να δημοσιοποιούν τις πληροφορίες οι οποίες ανταλλάσσονται στο πλαίσιο της παρούσας συμφωνίας και συνιστούν εμπορικό απόρρητο ή εμπιστευτικές πληροφορίες εμπορικού χαρακτήρα.2. Με την επιφύλαξη της παραγράφου 1, δεν θεωρούνται εμπιστευτικές οι ακόλουθες πληροφορίες:α) ο αριθμός και ο τύπος αδειών FLEGT που εκδίδει η Λιβερία και παραλαμβάνει η Ένωση και ο όγκος των προϊόντων ξυλείας που εξάγει η Λιβερία και παραλαμβάνει η Ένωση στο πλαίσιο των εν λόγω αδειών·β) τα ονόματα και οι διευθύνσεις των κατόχων αδειών FLEGT και των εισαγωγέων·γ) τα ποσά τελών και φόρων που καταβάλλει κάθε εξαγωγέας·δ) τα επιβαλλόμενα χρηματικά πρόστιμα ή τα κανονιστικά μέτρα που λαμβάνονται σε βάρος κάθε ανάδοχου ή κατόχου άδειας FLEGT.Άρθρο 23Εδαφική εφαρμογήΗ παρούσα συμφωνία εφαρμόζεται στο έδαφος στο οποίο εφαρμόζεται η Συνθήκη για την λειτουργία της Ευρωπαϊκής Ένωσης, υπό τους όρους που προβλέπονται στην εν λόγω Συνθήκη, αφενός, και στο έδαφος της Λιβερίας, αφετέρου.Άρθρο 24Διακανονισμός διαφορών1. Τα μέρη επιδιώκουν την ταχεία επίλυση κάθε διαφοράς σχετικά με την εφαρμογή ή την ερμηνεία της παρούσας συμφωνίας με έγκαιρες διαβουλεύσεις.2. Εάν μία διαφορά δεν διευθετηθεί μέσω διαβουλεύσεων εντός δύο μηνών από την ημερομηνία της αρχικής αίτησης για διαβούλευση, κάθε μέρος μπορεί να παραπέμψει τη διαφορά στην ΚΕΕ, η οποία προσπαθεί να την επιλύσει. Παρέχονται στην ΚΕΕ όλες οι συναφείς πληροφορίες, ώστε να εξετάσει σε βάθος την κατάσταση, με στόχο την εξεύρεση αποδεκτής λύσης. Για τον σκοπό αυτό, η ΚΕΕ οφείλει να εξετάζει όλες τις δυνατότητες να συνεχιστεί η αποτελεσματική λειτουργία


text: της παρούσας συμφωνίας.3. Στην περίπτωση που η ΚΕΕ αδυνατεί να διευθετήσει τη διαφορά εντός δύο μηνών, τα μέρη μπορούν να ζητήσουν από κοινού την ευγενή συνδρομή ή τη διαμεσολάβηση ενός ανεξάρτητου τρίτου.4. Σε περίπτωση που δεν είναι δυνατό να διευθετηθεί η διαφορά σύμφωνα με την παράγραφο 3, κάθε μέρος μπορεί να κοινοποιήσει στο άλλο μέρος τον διορισμό ενός διαιτητή. Το άλλο μέρος οφείλει τότε να διορίσει ένα δεύτερο διαιτητή εντός 30 ημερολογιακών ημερών από τον διορισμό του πρώτου. Τα μέρη ορίζουν από κοινού έναν τρίτο διαιτητή εντός δύο μηνών από τον διορισμό του δεύτερου διαιτητή.5. Οι αποφάσεις της διαιτησίας λαμβάνονται με πλειοψηφία εντός έξι μηνών από τον διορισμό του τρίτου διαιτητή.6. Η απόφαση της διαιτησίας είναι δεσμευτική για τα μέρη και δεν εφεσιβάλλεται.7. Η ΚΕΕ θεσπίζει τη διαδικασία της διαιτησίας.Άρθρο 25Αναστολή1. Κάθε μέρος μπορεί να αναστείλει την εφαρμογή της παρούσας συμφωνίας σε περίπτωση που το άλλο μέρος α) αθετήσει τις υποχρεώσεις του, όπως ορίζει η παρούσα συμφωνία ή β) δεν λάβει τα κανονιστικά και διοικητικά μέτρα και τα μέσα που είναι απαραίτητα για την εφαρμογή της παρούσας συμφωνίας ή γ) ενεργεί ή αδρανεί κατά τρόπο που δημιουργεί σοβαρούς κινδύνους για το περιβάλλον, την υγεία, την ασφάλεια ή την προστασία των ανθρώπων στην Ένωση ή τη Λιβερία. Η απόφαση αναστολής και οι λόγοι για τη λήψη αυτής της απόφασης κοινοποιούνται εγγράφως στο άλλο μέρος.2. Οι όροι της παρούσας συμφωνίας παύουν να εφαρμόζονται 30 ημερολογιακές ημέρες μετά την εν λόγω κοινοποίηση.3. Η παρούσα συμφωνία αρχίζει να ισχύει εκ νέου μετά την παρέλευση 30 ημερολογιακών ημερών από την ημερομηνία κατά την οποία το μέρος που ανέστειλε την εφαρμογή της ενημερώνει το άλλο μέρος ότι δεν ισχύουν πλέον οι λόγοι της αναστολής και τα μέρη συμφωνούν από κοινού να επαναληφθεί η εφαρμογή της παρούσας συμφωνίας.Άρθρο 26Τροποποιήσεις1. Κάθε μέρος που επιθυμεί την τροποποίηση της παρούσας συμφωνίας υποβάλλει σχετική πρόταση τουλάχιστον τρεις μήνες πριν από την επόμενη συνεδρίαση της ΚΕΕ. Η ΚΕΕ εξετάζει την πρόταση και, σε περίπτωση συναίνεσης, διατυπώνει σύσταση. Κάθε μέρος εξετάζει τη σύσταση και, εφόσον συμφωνεί με αυτήν, την εγκρίνει σύμφωνα με τις εσωτερικές διαδικασίες του.2. Κάθε τροποποίηση που εγκρίνεται με τον ανωτέρω τρόπο και από τα δύο μέρη αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη ενημερώνονται αμοιβαία ότι έχουν ολοκληρωθεί οι αναγκαίες για τον σκοπό αυτό διαδικασίες.3. Η ΚΕΕ μπορεί να εγκρίνει τροποποιήσεις των παραρτημάτων.4. Η κοινοποίηση κάθε τροποποίησης απευθύνεται στους θεματοφύλακες της παρούσας συμφωνίας και τίθεται σε ισχύ εντός των προθεσμιών και με τη μορφή που ορίζονται στην παράγραφο 2.Άρθρο 27ΠαραρτήματαΤα παραρτήματα της παρούσας συμφωνίας αποτελούν αναπόσπαστο μέρος της και είναι εφαρμοστέα.Άρθρο 28ΔιάρκειαΗ παρούσα συμφωνία εφαρμόζεται επ’ αόριστον από την έναρξη της ισχύος της.Άρθρο 29Καταγγελία της παρούσας συμφωνίαςΚατά παρέκκλιση του άρθρου 28, κάθε μέρος μπορεί να καταγγείλει την παρούσα συμφωνία με έγγραφη γνωστοποίηση προς το άλλο μέρος. Η παρούσα συμφωνία παύει να εφαρμόζεται 12 μήνες μετά την εν λόγω γνωστοποίηση.Άρθρο 30Αυθεντικά κείμεναΗ παρούσα συμφωνία συντάσσεται εις διπλούν στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική,


text: ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα και όλα τα κείμενα είναι εξίσου αυθεντικά. Σε περίπτωση διαφορών, υπερισχύει το κείμενο στην αγγλική γλώσσα.Άρθρο 31Έναρξη ισχύος1. Η παρούσα συμφωνία αρχίζει να ισχύει την πρώτη ημέρα του μηνός που έπεται της ημερομηνίας κατά την οποία τα μέρη αλληλοενημερώνονται εγγράφως ότι έχουν ολοκληρωθεί οι εσωτερικές τους διαδικασίες που απαιτούνται γι' αυτό τον σκοπό.2. Αποστέλλεται κοινοποίηση στη Γενική Γραμματεία του Συμβουλίου της Ευρωπαϊκής Ένωσης και στο Υπουργείο Εξωτερικών της Λιβερίας, οι οποίοι είναι οι κοινοί θεματοφύλακες της παρούσας συμφωνίας.Съставено в Брюксел на двадесет и седми юли две хиляди и единадесета година.Hecho en Bruselas, el veintisiete de julio de dos mil once.V Bruselu dne dvacátého sedmého července dva tisíce jedenáct.Udfærdiget i Bruxelles den syvogtyvende juli to tusind og elleve.Geschehen zu Brüssel am siebenundzwanzigsten Juli zweitausendelf.Kahe tuhande üheteistkümnenda aasta juulikuu kahekümne seitsmendal päeval Brüsselis.Έγινε στις Βρυξέλλες, στις είκοσι εφτά Ιουλίου δύο χιλιάδες έντεκα.Done at Brussels on the twenty-seventh day of July in the year two thousand and eleven.Fait à Bruxelles, le vingt-sept juillet deux mille onze.Fatto a Bruxelles, addì ventisette luglio duemilaundici.Briselē, divi tūkstoši vienpadsmitā gada divdesmit septītajā jūlijā.Priimta du tūkstančiai vienuoliktų metų liepos dvidešimt septintą dieną Briuselyje.Kelt Brüsszelben, a kétezer-tizenegyedik év július huszonhetedik napján.Magħmul fi Brussell, fis- sebgħa u għoxrin jum ta' Lulju tas-sena elfejn u ħdax.Gedaan te Brussel, de zevenentwintigste juli tweeduizend elf.Sporządzono w Brukseli dnia dwudziestego siódmego lipca roku dwa tysiące jedenastego.Feito em Bruxelas, em vinte e sete de Julho de dois mil e onze.Întocmit la Bruxelles la douăzeci și șapte iulie două mii unsprezece.V Bruseli dvadsiateho siedmeho júla dvetisícjedenásť.V Bruslju, dne sedemindvajsetega julija leta dva tisoč enajst.Tehty Brysselissä kahdentenakymmenentenäseitsemäntenä päivänä heinäkuuta vuonna kaksituhattayksitoista.Som skedde i Bryssel den tjugosjunde juli tjugohundraelva.За Европейския съюзPor la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωσηFor the European UnionPour l’Union européennePer l’Unione europeaEiropas Savienības vārdā –Europos Sąjungos varduAz Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaPentru Uniunea EuropeanăZa Európsku úniuZa Evropsko unijoEuroopan unionin puolestaFör Europeiska unionen+++++ TIFF ++++++++++ TIFF +++++За Република ЛиберияPor la República de LiberiaZa Liberijskou republikuFor Republikken LiberiaFür die Republik LiberiaLibeeria Vabariigi nimelΓια τη Δημοκρατία της ΛιβερίαςFor the Republic of LiberiaPour la République du LiberiaPer la Repubblica di LiberiaLibērijas Republikas vārdā –Liberijos Respublikos varduA Libériai Köztársaság részérőlGħar-Repubblika tal-LiberjaVoor de Republiek LiberiaW imieniu Republiki LiberiiPela República da LibériaPentru Republica LiberiaZa Libérijskú republikuZa Republiko LiberijoLiberian tasavallan puolestaFör Republiken Liberia+++++ TIFF +++++[1] ΕΕ L 317 της 15.12.2000, σ. 3.[2] COM(2003) 251 τελικό, 21.5.2003.[3] A/RES 62/98 της 31ης Ιανουαρίου 2008.[4] ΕΕ L 347 της 30.12.2005, σ. 1.[5] Εθνικός νόμος για τη δασική μεταρρύθμιση του 2006 (ΕΝΔΜ).[6] ΕΕ L 302 της 19.10.1992, σ. 1.[7] ΕΕ L 253 της 11.10.1993, σ. 1.[8] ΕΕ L 61 της 3.3.1997, σ. 1.--------------------------------------------------ΚΑΤΑΛΟΓΟΣ ΠΑΡΑΡΤΗΜΑΤΩΝΠαράρτημα I | Κατάλογος προϊόντων που υπόκεινται στο σύστημα αδειών FLEGT |Παράρτημα II | Σύστημα επαλήθευσης της νομιμότητας της Λιβερίας |Παράρτημα III | Όροι που διέπουν τη θέση σε ελεύθερη κυκλοφορία στην Ένωση προϊόντων ξυλείας που εξάγονται από τη Λιβερία και καλύπτονται με άδεια FLEGT |Παράρτημα IV